title: Rudi Strittich

text: Rudi Strittich (3. maaliskuuta 1922 – 11. heinäkuuta 2010) oli itävaltalainen jalkapalloilija ja jalkapallovalmentaja. Hän pelasi aktiivisen peliuransa aikana useissa seuroissa niin kotimaassaan kuin ulkomaillakin.


title: Rudi Strittich

text: Strittich loi sittemmin merkittävän uran valmentajana, jona hän toimi muun muassa Tanskan jalkapallomaajoukkueessa vuosina 1970–1975.


title: Tomahawk (albumi)

text: Tomahawk on samannimisen superyhtyeen debyyttialbumi. Albumi on konseptialbumi, joka kertoo sarjamurhaajasta, joka albumin lopussa jää kiinni.


title: Daryl Seaman

text: Daryl Kenneth Seaman O.C., B.Sc, LL.D, AOE (28. huhtikuuta 1922 – 11. tammikuuta 2009) oli kanadalainen liikemies. Hän valmistui Saskatchewanin yliopistosta ja palveli toisessa maailmansodassa Kanadan kuninkaallisissa ilmavoimissa.


title: Daryl Seaman

text: Seaman oli vuonna 1949 mukana perustamassa Bow Valley Industries -yhtiötä. Hän oli jääkiekkoseura Calgary Flamesin osaomistaja. Hän kuului jo niihin alkuperäisiin liikemiehiin, jotka vuonna 1980 ostivat seuran Calgaryyn ja nimesivät sen uudelleen. Seaman valittiin vuonna 2010 postuumisti Hockey Hall of Famen jäseneksi vaikuttajien kategoriassa.


title: Daryl Seaman

text: Seamanista tehtiin vuonna 1992 Kanadan ritarikunnan upseeri.


title: Cornelius Jakhelln

text: Cornelius Jakhelln (s. 1977) on norjalainen muusikko, runoilija ja kirjailija. Hän soittaa yhtyeissä Solefald, Sturmgeist ja G.U.T.. Häneltä on suomennettu satiirinen romaani "Jumalten tuho" (2007), joka oli Pohjoismaisen romaanikilpailun Norjan voittaja.


title: Ernest Vaast

text: Ernest Vaast (28. lokakuuta 1922 – 10. huhtikuuta 2011) oli ranskalainen jalkapalloilija. Hän oli pelipaikaltaan keskikenttäpelaajana useissa seuroissa, kuten Racing Club de Parisissa.


title: Ernest Vaast

text: Vaast pelasi myös useita otteluita Ranskan jalkapallomaajoukkueessa. Hän toimi aktiivisen peliuransa jälkeen joukkueenjohtajana AS Cherbourgissa ja Rodez AF:ssa.


title: Elizabeth Montgomery

text: Elizabeth Victoria Montgomery (15. huhtikuuta 1933 – 18. toukokuuta 1995) oli yhdysvaltalainen näyttelijä. Hänet muistetaan varsinkin Samantha Stephensin roolista televisiosarjassa "Vaimoni on noita" (1964–1972). Hän oli moninkertainen Emmy- ja Golden Globe -ehdokas.


title: Elizabeth Montgomery

text: Montgomery syntyi Los Angelesissa näyttelijä-ohjaaja Robert Montgomeryn tyttärenä. Hän meni neljästi naimisiin; kolme viimeistä puolisoa olivat Gig Young, William Asher ja Robert Foxworth. Viimeinen avioliitto kesti, kunnes Montgomery kuoli paksusuolen syöpään 62-vuotiaana.


title: Elizabeth Montgomery

text: Montgomery oli poliittisilta näkemyksiltään varsin liberaali. Hän oli muun muassa homojen oikeuksien puolestapuhuja. Hän sai 4. tammikuuta 2008 postuumisti tähden Hollywood Walk of Famella.


title: Ågestan ydinvoimalaitos

text: Ågestan ydinvoimala () oli Ruotsin ensimmäinen kaupallinen ydinvoimala. Se oli käytössä vuosina 1964–1974. Se sijaitsee Huddingen kunnassa lähellä Tukholmaa. Se tuotti 55 MW kaukolämpöä ja 10 MW sähköä. Laitosta hallinnoi Vattenfall.


title: Ågestan ydinvoimalaitos

text: Laitos on louhittu kallioluolaan Ågestan ulkoilualueelle Huddingessa. Tyypiltään se oli raskasvesihidasteinen painevesireaktori. Polttoaineena käytettiin luonnon uraania joka oli puristettu ja sintrattu sylinterin muotoon. Ne oli kapseloitu zirkoniumlejeerinkiin. Käytetty ydinpolttoaine säilöttiin säteilysuojatussa betonirakennuksessa. Kun voimala lakkautettiin, reaktori tyhjennettiin, raskas vesi myytiin Kanadaan ja polttoaine siirrettiin välivarastoon.


title: Ågestan ydinvoimalaitos

text: Ruotsin valtion Vattenfallsverk ja AB Atomenergi päättivät vuonna 1958 yhteistyöstä kahdessa reaktoriprojektissa, R3/Adam Ågestaan ja R4/Eva Marvikeniin. Ågestan laitoksen rakentamisesta vastasivat AB Atomenergi, Vattenfall ja ASEA. Rakennuttajina olivat Vattenfall ja Tukholman sähkölaitos. ASEA toimi laitoksen päätoimittajana. Kokonaiskustannukset olivat 200 miljoonaa silloista ruotsin kruunua. Laitosta koeajettiin keväästä 1963 alkaen ja kaupalliseen käyttöön se saatiin toukokuussa 1964. Polttoaine saatiin ASEAn polttoainetehtaalta Västeråsista ja AB Atomenergin tehtaalta Liljeholmista Tukholmasta. Kaikkiaan valmistettiin kolme erää, joista yksi oli peräisin Ranstadista Ruotsista, muut olivat ulkomailta.


title: Ågestan ydinvoimalaitos

text: Ågestan laitoksen teho oli alkuaan 65 MW, mutta tehoa nostettiin vuodesta 1970 alkaen 80 MW:iin. Tämä oli vähän verrattuna myöhemmin rakennettuihin reaktoreihin. Laitos oli osa niin kutsuttua Ruotsin ydintutkimusohjelmaa jonka tavoitteena oli vähentää riippuvuutta tuottamalla energiaa kotimaisella polttoaineella. Samalla olisi tuotettu asekelpoista plutoniumia mahdolliseen ruotsalaiseen ydinaseeseen. Tätä ei kuitenkaan koskaan käytetty sillä Ruotsi allekirjoitti ydinsulkusopimuksen mikä esti sitä hankkimasta ydinaseita. Laitos suljettiin kesäkuussa 1974, se osui taloudellisesti katsoen huonoon aikaan sillä öljykriisi oli nostanut öljyn hintaa rakettimaisesti loppuvuodesta 1973 lähtien. Vuodesta 1980 alkaen Tukholman palolaitos on käyttänyt luolaa harjoitus- ja varastotiloina.


title: Ågestan ydinvoimalaitos

text: 1. toukokuuta 1969 uhkasi Ågestan voimalaa reaktoriytimen sulaminen. Aamulla asentaja oli suorittanut venttiilille rutiinitoimenpiteen. Liitos hajosi päästäen 500 tonnia vettä vuotamaan ulos. Vesi virtasi reaktorirakennukseen ja aiheutti oikosulun reaktorin ohjausjärjestelmässä. Tämän vuoksi koko ohjausjärjestelmä oli toimintakyvytön. Koko reaktoriin liittyvä putkisto oli vaarassa räjähtää. Tapauksesta vaiettiin kunnes "Dagens Nyheter" kertoi siitä 13. huhtikuuta 1993.


title: Patricia Kneale

text: Patricia Kneale (17. lokakuuta 1925 – 27. joulukuuta 2008) oli brittiläinen näyttelijä. Hänet muistetaan varsinkin Judy Adamsonin roolista seitsenosaisessa sarjaelokuvassa "A for Andromeda" (1961).


title: Peter Halliday

text: Peter Halliday (1924–2012) oli brittiläinen näyttelijä. Hän oli kotoisin Walesista ja nousi maineeseen scifi-rooleistaan.


title: Peter Halliday

text: Halliday muistetaan varsinkin John Flemingin roolista seitsenosaisessa sarjaelokuvassa "A for Andromeda" (1961). Hän esiintyi myös sille tehdyssä jatkossa, "The Andromeda Breakthrough'ssa" (1962).


title: Peter Halliday

text: Lisäksi Halliday esiintyi uransa varrella muiden muassa useissa "Doctor Who" -sarjan jaksoissa. Hän oli myös elokuvanäyttelijä.


title: Esmond Knight

text: Esmond Penington Knight (4. toukokuuta 1906 – 23. helmikuuta 1987) oli brittiläinen näyttelijä. Hän esiintyi muun muassa professori Ernest Reinhartinin roolissa seitsenosaisessa sarjaelokuvassa "A for Andromeda" (1961).


title: Esmond Knight

text: Knight loukkaantui pahoin palvellessaan toisessa maailmansodassa; taistelulaiva Bismarckin hyökättyä hän vietti loppuikänsä näkövammaisena. Hän kuoli sydänkohtaukseen 80-vuotiaana pian palattuaan Egyptistä koti-Englantiinsa.


title: Esmond Knight

text: Kaksi kertaa naimisissa olleen Knightin puolisoina olivat Frances Clare ja Nora Swinburne. Frances Claren kanssa hänellä oli tytär Rosalind Knight, josta sittemmin tuli näyttelijä.


title: Probiootti

text: Probiootit ovat eläviä mikrobeja, joiden uskotaan vaikuttavan myönteisesti terveyteen tasapainottamalla ruoansulatuskanavan mikrobistoa. Probiootteja tuotetaan laboratorio-olosuhteissa hoidollisiin tarkoituksiin, ja niitä voidaan käyttää esimerkiksi antibioottiripulin hoitoon. Valtaosa probioottien vaikutuksista välittyy paksusuolen kautta, mutta eräät bakteerikannat saattavat asettua myös muualle ruoansulatuskanavaan kuten suuhun tai mahalaukkuun. Probiootit liitetään usein hapanmaitotuotteisiin, esimerkiksi piimään ja muihin hapatettuihin elintarvikkeisiin kuten hapankaaliin. Nykyisin probiootteja löytyy myös muun muassa eräistä maidoista, juustoista ja mehuista.


title: Probiootti

text: Probiootteina on käytetty erityisesti eräitä maitohappobakteereita sekä Saccharomyces boulardii -hiivaa. Elintarvikkeissa yleisimmät probiootit edustavat laktobasilli- ja bifidobakteerisukuja. Esimerkiksi Valion Gefilus-tuotteet perustuvat "Lactobacillus rhamnosus GG" -bakteeriin, joka on maailman tutkituin maitohappobakteeri.


title: Probiootti

text: Probioottiset bakteerit edistävät yleisesti ottaen terveyttä tasapainottamalla suolistomikrobistoa. Kliinisistä vaikutuksista erilaisten ripuleiden keston lyhentyminen ja vatsatautien riskin vähentyminen on parhaiten dokumentoitu. Lactobacillus rhamnosus GG -maitohappobakteerin käytön on osoitettu vähentävän lasten sairastavuutta ja poissaoloja päiväkodista sekä vaikuttavan myönteisesti lasten suun terveyteen. Myös esimerkiksi 'VSL#3'- ja i3.1-nimisten maitohappobakteerivalmisteen terveyshyödyistä on saatu näyttöä useissa tutkimuksissa.


title: Probiootti

text: Antibioottiripuli aiheutuu usein siitä, että jotakin vakavaa taudinaiheuttajaa, esimerkiksi MRSA-kokkia vastaan on annettu erittäin laajakirjoinen antibioottihoito kuten vankomysiini. Probioottien antamisella on saatu kuolleisuus sairaalainfektioihin laskemaan. Mekanismin taustalla ajatellaan olevan, että saadaan suoliston mikrobikanta lähemmäs luonnollista tilaa. Probioottihoidon tehoa on tutkittu myös eräiden muiden sairauksien kuten allergioiden hoidossa.


title: Probiootti

text: Eurooppalainen asiantuntijalääkäriryhmä on arvioinut laktobasillien ja bifodobakteereiden käytön turvalliseksi terveillä ihmisillä ja niillä, joiden vastustuskyky on heikentynyt.


title: Probiootti

text: Yhdysvaltain elintarvike- ja lääkevirasto FDA katsoo, ettei yhdestäkään probioottituotteiden terveyshyödystä ole vielä riittävän vahvaa tieteellistä näyttöä. Sama kanta on Euroopan elintarviketurvallisuusvirasto EFSA:lla, joka ei enää salli probiootteihin liittyvien terveysväittämien käyttöä elintarvikkeiden markkinoinnissa – jopa pelkkä sanan "probiootti" käyttäminen katsotaan kielletyksi terveysväittämäksi.  Myös Yhdysvaltain liittovaltion kauppakomissio FTC on joutunut toistuvasti puuttumaan liioteltuihin terveysväittämiin probioottituotteiden markkinoinnissa.


title: Probiootti

text: Turun yliopiston funktionaalisten elintarvikkeiden kehittämiskeskuksen professorin Seppo Salmisen mukaan probiooteiksi kutsutaan usein tuotteita, joiden vaikutusta ei ole todistettu .


title: Gerd Brantenberg

text: Gerd Brantenberg (s. 1941 Oslo) on norjalainen opettaja, feministi ja kirjailija. Hän on kirjoittanut romaanin "Egalian tyttäret" (1977, suomeksi Kääntöpiirin kustantamana 1991), joka ottaa kantaa naisasian puolesta satiirin keinoin. Kirjan maailmassa on esimerkiksi virkaemäntiä, tiede-emäntiä ja liikennemerkeissä pikkuakkoja.


title: Edward Frederic Benson

text: Edward Frederic Benson (1867 – 1940) oli englantilainen romaanikirjailija, elämäkerturi ja novellisti. Kirjailijana hänet tunnettiin nimellä E. F. Benson. Hänen nuortenromaaninsa "Sininen ovi" (1918) suomennettiin 1931. Lisäksi myöhemmin hänen kauhunovellejaan on ilmestynyt eri kokoelmissa.


title: Gilles Thomas

text: Éliane Taïeb (o.s. Grimaître, 1929–1985) oli ranskalaisen tieteiskirjailija, joka käytti kirjailijanimiä Gilles Thomas ja Julia Verlanger. Häneltä on suomennettu romaani "Merkityt miehet" (1976) kioskisarjassa "Musta virta". Ranskalainen Julia Verlanger -palkinto on nimetty hänen mukaansa.


title: Mari Kujanpää

text: Mari Kujanpää, ent. Tammi (s. 16. lokakuuta 1976 Paimio) on suomalainen lasten- ja nuortenkirjailija. Hän on ollut informaatiotutkimuksen jatko-opiskelijana Åbo Akademissa Turussa ja työskentelee nykyään kirjastonjohtajana Oripäässä. Kujanpää on julkaissut nimellä Mari Tammi lastenromaanit "Hilda ja Tilda Salatun maassa" (2003) ja "Hilda, Tilda ja tohtori Urhean pelkokuuri" (2006) sekä nykyisellä nimellään Mari Kujanpää lastenkirjan "Minä ja Muro" (2009, kuvittanut Aino-Maija Metsola). Yksinäisestä ja koulukiusatusta pikkutytöstä kertova "Minä ja Muro" voitti vuoden 2009 Finlandia Junior -palkinnon.


title: Melanie Tem

text: Melanie Tem (o.s. Kubachko; 11. huhtikuuta 1949 – 9. helmikuuta 2015) oli yhdysvaltalainen kauhu- ja dark fantasy -kirjailija. Häneltä on suomennettu ihmissusiromaani "Petojen suku" (1992). Temin puoliso oli kirjailija Steve Rasnic Tem.


title: Tuula Pelttari

text: Tuula Pelttari (s. 1944) on suomalainen toimittaja ja kirjailija. Hän on kirjoittanut kirjallisuusarvosteluja sekä kolumneja. Hänen teoksiinsa kuuluvat muinaiseen Egyptiin sijoittuva romaani "Anuba, jumalten tytär" (Gummerus, 1981), romaani "Susien aika" (Tammi, 1984) ja kauhupokkari "Pimeyden sakramentti" (1987).


title: Simon Scarrow

text: Simon Scarrow (3. lokakuuta 1962 Nigeria) on brittiläinen historiallisten romaanien kirjoittaja. Scarrow on syntynyt Nigeriassa ja asuu nykyisin Norfolkissa. Hän on kirjoittanut sarjan romaaneja Rooman valtakunnan legioonien elämästä. Ensimmäinen osa, "Rooman kotkan alla" (Under the Eagle, 2000) ilmestyi suomeksi 2004 Jalavan kustantamana.


title: Edwin Charles Tubb

text: Edwin Charles Tubb (1919 – 10. syyskuuta 2010) oli brittiläinen kirjailija, joka kirjoitti etupäässä scifiä. Hän julkaisi oman nimensä lisäksi yli 20 nimimerkillä, kuten "Arthur MacLean", "Charles Grey" ja "Volsted Gridban".


title: Juha K. Tapio

text: Juha K. Tapio (s. 17. lokakuuta 1957) on oululainen kirjallisuusarvostelija ja kirjailija. Hän voitti novellillaan ”Frankensteinin paperit eli Gertrud Steinin toinen päiväkirja” (julkaistu "Portti" 1/95:ssä) Tampereen science fiction -seuran novellikilpailun 1994. Hänen romaaninsa "Frankensteinin muistikirja" palkittiin Helsingin Sanomain kirjallisuuspalkinnolla vuonna 1996 parhaana kotimaisena esikoisromaanina.


title: Juha K. Tapio

text: Romaani alkaa 1920-luvun Pariisista, missä kaksi amerikkalaiskirjailijaa, Gertrud Stein ja Ernst Hemingway (virheellinen kirjoitusasu on tarkoituksellista), löytävät oudon käsikirjoituksen, joka osoittautuu Victor Frankensteinin luoman hirviön kirjoittamaksi päiväkirjaksi. Kirjoittaja asuu Pariisissa ja käyttää itsestään nimeä Frank Stein. Kirjailijat lähtevät tapaamaan olentoa, joka ei lopultakaan ole niin hirviömäinen kuin voisi luulla. Frank Stein, "hirviö ja herrasmies", kertoo heille elämästään sen jälkeen kun oli riitaantunut luojansa kanssa ja lähtenyt tämän linnasta, vaelluksestaan halki 1800-luvun kuohuvan Euroopan ja tapaamisistaan sellaisten kuuluisuuksien kuin Pablo Picasson ja Friedrich Nietzschen kanssa.


title: Juha K. Tapio

text: Romaani on tyyliltään postmoderni metafiktio. Sen voi myös nähdä kunnianosoituksena Mary Shelleylle ja tämän romaanille "Frankenstein - uusi Prometheus", jonka vaikutus nykyajan populaarikulttuuriin ja sitä kautta myös ajatteluun on ollut suuri.


title: Juha K. Tapio

text: Romaanin rakenne heijastaa Shelleyn romaania sisäkkäisine kertomuksineen. Romaanin pääteemoja ovat faktan ja fiktion monitahoinen suhde sekä kysymys ihmisen identiteetistä ja sen rakentumisesta. Se myös kyseenalaistaa tavanomaisia käsityksiä aitoudesta ja alkuperäisyydestä perimmäisinä arvoina niin taiteessa kuin myös yksilön elämässä. Kuten Frankensteinin hirviö pantiin kasaan kuolleista ruumiinosista, niin myös taideteos koostuu alun perin toisilleen vieraista elementeistä, jotka yhdessä luovat uuden ja elävän kokonaisuuden.


title: Lotinapellon sotilaslentoasema

text: Lotinapellon lentotukikohta on sotilaslentokenttä varikkoineen Leningradin alueella Venäjän Läntisessä sotilaspiirissä. Tukikohta sijaitsee kaksi kilometriä etelään Lotinapellon kaupungista, Syvärijoen eteläpuolella. Sinne on sijoittuneena Venäjän ilmatorjuntajoukkojen ja Venäjän 6. ilma-armeijan 177. hävittäjälentorykmentti. Hävittäjärykmentti oli aluksi varustettu MiG-23 ja vuodesta 2005 lähtien Suhoi Su-27 -kalustolla.


title: Lotinapellon sotilaslentoasema

text: Lentokentällä syttyi tulipalo 23. toukokuuta 2008. Palo oli toisen asteen palo ja sen sammuttamiseksi tarvittiin kahdeksan sammutusyksikköä ja miltei 30 palomiestä. Ohjusten kappaleita lensi 3–4 kilometrin päähän. Palossa tuhoutui noin 450 ilmataisteluohjusta.


title: Eric Wagner

text: Eric Wagner on yhdysvaltalainen metallimusiikin laulaja, joka tunnetaan parhaiten uraauurtavan doom metal -yhtye Troublen solistina. Wagner jätti Troublen 1995 ja perusti yhtyeen nimeltä Lid kitaristi Danny Cavanaghin kanssa. Lid julkaisi albumin "In the Mushroom" 1997. Wagner perusti Troublen uudelleen vuonna 2002. Hän oli mukana Foo Fighters -jäsen Dave Grohlin metallimusiikkihankkeessa "Probotissa" vuonna 2004.


title: Eric Wagner

text: Wagner tunnetaan persoonallisesta, karheasta lauluäänestään. Hän kirjoitti kaikki Troublen sanoitukset, ja aiheet vaihtelivat Wagnerin kiinnostusten mukaan: alkuaikoina hän haki innoitusta Raamatusta, mutta myöhemmin aiheet muuttuivat psykedeelisemmiksi, ja sanoitukset alkoivat käsitellä huumausaineita sekä harhanäkyjä. Raamatulliset ja kantaa ottavat aiheet ovat selkeimmin esillä yhtyeen kahdella ensimmäisellä, maineekkaalla albumilla "Psalm 9" ja "The Skull".


title: Eric Wagner

text: 2. toukokuuta 2008 virallisella Troublen kotisivulla ilmoitettiin, että Wagner jätti yhtyeen, koska hänellä ei ollut enää kiinnostusta tehdä kiertueita. Hänen tilalleen tuli entinen Warrior Soul -solisti Kory Clarke.


title: El Sardinero

text: Estadio El Sardinero on jalkapallostadion, joka sijaitsee Santanderissa, Espanjassa. Se on Racing de Santanderin kotistadion. Stadionin kapasiteetti on 22 400.


title: Venäjän 6. ilma-armeija

text: Ilmavoimien ja ilmatorjuntajoukkojen punaisen lipun kuudes Leningradin ilma-armeija (venäjäksi 6-я Краснознамённая Ленинградская армия Военно-воздушных сил и противовоздушной обороны) on Venäjän federaation Läntisessä sotilaspiirissä (vuoteen 2010 Leningradin sotilaspiirissä) oleva ilma-armeija, jolla on lentotukikohtia Murmanskin alueelta Karjalan tasavaltaan ja Leningradin alueeseen saakka läntisimmillä osillaan. Ilma-armeija perustettiin 1942.


title: Arviomääräraha

text:
Arviomääräraha on yksi valtion talousarvion määrärahatyypeistä. Arviomääräraha voidaan jättää osin käyttämättä, ellei tarvetta ole, ja sen ylittämiseen voidaan perustellusta syystä myöntää lupa. Arviomäärärahan käyttöaika
on vain yksi varainhoitovuosi eli se vuosi, jolle se on budjetoitu. Arviomäärärahaa ei saa siirtää
vuodesta toiseen. Sen käyttöaika loppuu varainhoitovuoden lopussa.


title: Arviomääräraha

text: "Arviomäärärahaa ei saa siirtää käytettäväksi varainhoitovuoden jälkeen. Lupa arviomäärärahan ylittämiseen voidaan antaa, jos ylitys perustuu lakisääteiseen, lakisääteistä vastaavaan tai ennakoimattomaan muuhun välttämättömään tai vaikeasti arvioitavaan tarpeeseen taikka arvioitua suurempaan yleisen kustannustason nousuun eikä määrärahatarvetta ole mahdollista muutoin toteuttaa. Lupa arviomäärärahan ylittämiseen voidaan myös antaa tulokertymän rajoissa silloin, kun kysymys on maksullisesta toiminnasta tai menot on sidottu tulokertymään."


title: Bolševikkien kansallisuuspolitiikka

text: Bolševikkien kansallisuuspolitiikka merkitsi vastausta kritiikkiin siitä, että Venäjä(n keisarikunta) oli "kansojen vankila". Bolševikit sallivat päinvastoin kuin yhtenäisestä ja jakamattomasta "Pyhästä Venäjästä" keisarivallan avulla kiinni pitävät monarkistit kansallisuuksille itsemääräämisoikeuden. Venäjän keisarikunnan, sittemmin Venäjän väliaikaisen hallituksen johtaman Venäjän tasavallan, muuttamisesta yhtenäisvaltiosta liittovaltioksi, federaatioksi, olisi voitu ensimmäisen maailmansodan ajan lopun odotusten mukaisesti keskustella, mutta ratkaisu olisi pitänyt tehdä yleisvenäläisessä perustuslakia säätävässä kansalliskokouksessa, joka kyllä kutsuttiin koolle 1918 vaalien jälkeen, mutta jonka bolševikit hajottivat estäen sitä kokoontumasta.


title: Bolševikkien kansallisuuspolitiikka

text: Käytännössä Venäjän sisällissodan rajoittamiseksi bolševikit ensin Saksan ja Itävalta-Unkarin, sitten muiden painostuksen vuoksi suostuivat joidenkin alueiden tosiasialliseen itsenäistymiseen, kun taas toisilla alueilla huolehdittiin siitä, että muodostui vastarintaliikkeitä, jotka aloittivat sisällissodan, jossa Neuvosto-Venäjä tuli avuksi.


title: Bolševikkien kansallisuuspolitiikka

text: Brest-Litovskin rauhassa Saksa pakotti Neuvosto-Venäjän tunnustamaan joukon itsenäisiä valtioita, mihin ahtaalle joutuneiden ja hallituksensakin Petrogradsta Moskovaan siirtämään joutuneiden bolševikkien oli alistuttava.


title: Bolševikkien kansallisuuspolitiikka

text: Marxilais-leniniläisen teorian kannalta kansojen itsenäistyminen Venäjästä oli vain välivaihe siksi, kunnes ne yhdentyisivät taloudellisten seikkojen vuoksi jälleen Venäjään. Ajatus muistuttaa 1990-luvulla tapahtunutta Jugoslavian purkautumista, mitä Yhdysvallat ja jotkin Euroopan unionin NATO-maat tukivat integroidakseen alueet itseensä Euroopan unionin jäsenyyden avulla.


title: Bolševikkien kansallisuuspolitiikka

text: Bolševikkien kansallisuuspolitiikasta seurasi 1925–1931 mm. Karjalan työkansan kommuunissa suomalaistamispolitiikan vaihe, mitä oli käytetty perusteluna sille, miksi Suomen voisi liittää Karjalaan sekä aikaisemmin sille, miksi Venäjän Karjalan karjalaisten ei tarvitse pyrkiä liittyä Repolan ja Porajärven tapaan valtiolliseen yhteyteen Suomen kanssa, vaan neuvostoliittolainen kulttuuriautonomia riittää.


title: Ulkoasiainkansankomissaari

text: Ulkoasiankansankomissaari oli Venäjän sosialistisen federatiivisen neuvostotasavallan ja Neuvostoliiton tultua perustetuksi Neuvostoliiton ulkoasiainhallinnosta vastaavan hallituksen jäsen. Vasta 1946 muutettiin ulkoasiainkansankomissaarin tehtävän nimitys ulkoasiainministeriksi.


title: Ulkoasiainkansankomissaari

text: Ensimmäinen ulkoasiainkansankomissaari oli Lev Trotski, toinen Georgi Tšitšerin, kolmas Maksim Litvinov ja kolmas Vjatšeslav Molotov.


title: Green Howards

text: Green Howards (Alexandra, Princess of Wales's Own Yorkshire Regiment) oli Britannian armeijan jalkaväkirykmentti. Se oli osa Kuninkaan divisioonaa.


title: Green Howards

text: Rykmentti on saanut lukuisia kunniamainintoja useissa sodissa. Se osallistui mm. Espanjan perimyssotaan, Yhdysvaltain itsenäistymissotaan, Krimin sotaan ja kumpaankin maailmansotaan.


title: Green Howards

text: Rykmentti perustettiin itsenäisistä komppanioista Devonissa 1688. Sen tulikaste oli Boynen taistelussa Irlannissa 1690. Rykmentti tunnettiin sitä komentaneiden everstien nimillä vuoteen 1751, jolloin siitä tuli 19. jalkaväkirykmentti. Vuonna 1782 annettiin erityisnimi lääninsä mukaan kaikille jalkaväkirykmenteille, joilla ei sellaista ollut. Nimen tarkoitus oli "kehittää yksikön yhteyttä lääniin, joka auttaisi sitä saamaan värvättyjä". Rykmentistä tuli 19. (1. North Riding of Yorkshire) jalkaväkirykmentti ja sen värväämiset tapahtuivat enimmäkseen juuri tällä alueella aina vuoteen 2006 saakka. Värväystä suoritettiin erityisesti Middlesbroughissa, Redcarissa, Northallertonissa ja Scarboroughissa.


title: Green Howards

text: Vuonna 1875 Aleksandra Tanskalainen lahjoitti Sheffieldissä 1. pataljoonalle uudet värit ja salli rykmentin kantaa hänen nimeään. Tällöin siitä tuli 19th (1st Yorkshire North Riding - Princess of Wales's Own) Regiment of Foot. Rykmentti otti käyttöönsä hattumerkin, jossa oli prinsessan nimen ensimmäinen kirjain "A" yhdistettynä Tanskan ristiin Dannebrog. Symbolin päällä oli prinsessan kruunu. Prinsessasta tuli kuningatar Alexandra vuonna 1901 ja hän toimi nimellisesti rykmentin ylimpänä everstinä vuodesta 1914 aina kuolemaansa 1925 saakka.


title: Green Howards

text: Vuonna 1881 Britannian jalkaväki kohtasi uudistuksia. Vakinaisen armeija rykmentit menettivät numeronsa nimestään ja saivat tilalle alueellisen nimen. Ne alkoivat toimia yhdessä alueidensa nostoväkipataljoonien ja vapaaehtoisarmeijan osastojen kanssa. Tällöin rykmentti sai nimen The Princess of Wales's Own (Yorkshire Regiment) ja sen värväysalueena pysyi Yorkshiren North Riding. Vuonna 1902 rykmentti sai uuden nimen Alexandra, Princess of Wales's Own (Yorkshire Regiment)


title: Green Howards

text: Rykmentti tunnettiin nimellä The Green Howards vuodesta 1744 lähtien. Tuolloin rykmentti nimettiin aina komentavan everstinsä mukaan. 19. rykmentin eversti oli kunnianarvoisa Sir Charles Howard. Samaan aikaan oli olemassa toinenkin rykmentti, kolmas, jota oli johtanut eversti Thomas Howard vuodesta 1737 lähtien. Jotta rykmenttien, joiden kummankin nimien olisi käytännön mukaan pitänyt olla 'Howard's Regiment of Foot', nimet erotettaisiin toisistaan 3. jalkaväkirykmentistä tuli "Howard's Buffs" ja lopulta pelkästään "Buffs". 19. jalkaväkirykmentistä tuli puolestaan "Green Howards". Vaikka rykmentti säilytti nimensä epävirallisesti vuosisatojen ajan siitä tehtiin vasta 1921 The Green Howards (Alexandra, Princess of Wales's Own Yorkshire Regiment).


title: Aleos

text: Aleos () oli kreikkalaisessa mytologiassa Tegean kuningas ja Afeidaan poika ja Arkaan pojanpoika. Vaimonsa Neairan kanssa Aleoksella oli useita lapsia: Lykurgos, Kefeus, Amfidamas ja Auge. Hän oli myyttinen Tegean ja Alean perustaja.


title: Aleos

text: Aleos peri isänsä osuuden Arkadiasta. Hän seurasi Aipytosta hallitsijana, ja hänen aikanaan rakennettiin Pallas Athenen temppeli Tegeaan, josta hän teki valtakuntansa pääkaupungin.


title: Turkoosisukkakolibri

text: Turkoosisukkakolibri ("Eriocnemis godini") on äärimmäisen uhanalainen, mahdollisesti jo sukupuuttoon kuollut kolibrilaji. Sitä on tavattu Etelä-Amerikan Ecuadorissa ja mahdollisesti Kolumbiassa. Ainoa varma havainto on vuodelta 1850.


title: Turkoosisukkakolibri

text: Kooltaan turkoosisukkakolibri on noin 11 cm. Koiras on pääosin väritykseltään kirkkaan vihreä. Sillä on sinivioletti kurkkulaikku ja alaperä sekä valkoiset ”sukat”. Turkoosisukkakolibrin siivet ja pyrstö ovat mustat. Naaraalla ei ole kurkkulaikkua ja sen väritys ei ole niin kirkas kuin koiraalla. Naaras on vatsastaan kullanvärisempi. Nokka on kummallakin sukupuolella suora ja musta. Turkoosisukkakolibrikoirasta ei voi sekoittaa muihin kolibreihin, naaras muistuttaa hohtosukkakolibrinaarasta, jolla on höyhenpuvussaan myös kanelinruskeaa.


title: Turkoosisukkakolibri

text: Ainoa tavattu turkoosisukkakolibri eli laakson rinteillä 2 100–2 300 metrin korkeudessa. Turkoosisukkakolibrikannan kooksi arvioidaan alle 50 yksilöä. Suurin osa linnun elinympäristöstä on täydellisesti tuhoutunut metsänhakkuiden takia.


title: Magnus Lindgren

text: Magnus Lindgren (s. 1974 Västerås) on ruotsalainen jazzmuusikko. Hän on opiskellut Ruotsin kuninkaallisessa musiikkiakatemiassa Tukholmassa. Oman kvartetin hän perusti vuonna 1997. Hän on esiintynyt kansainvälisten tähtien, kuten Herbie Hancockin, Bob Mintzerin ja Barbara Hendricksin kanssa.


title: Richard Marner

text: Richard Marner (27. maaliskuuta 1921 – 18. maaliskuuta 2004) oli brittiläinen näyttelijä. Hän esiintyi muun muassa saksalaisen eversti Kurt von Strohmin roolissa televisiosarjassa "Maanalainen armeija iskee jälleen" (1982–1992).


title: Richard Marner

text: Marner syntyi Petrogradissa, Venäjällä ja sai nimen "Aleksandr Moltšanov". Koko perhe kuitenkin jätti kotimaan jo tulevan näyttelijän varhaislapsuudessa.


title: Richard Marner

text: Marner esiintyi tunnetun televisiosarjan ohella esimerkiksi elokuvissa "Likainen tusina" (1967) ja "Peloista pahin" (2002).


title: Pohjois-Carolinan yliopisto

text: Pohjois-Carolinan yliopisto (University of North Carolina) on valtionyliopisto Pohjois-Carolinassa Yhdysvalloissa. Yliopistolla on 16 kampusta. Pohjois-Carolinan yliopisto Chapel Hillissä on yksi suurimmista kampusyliopistoista.


title: Carmen Silvera

text: Carmen Blanche Silvera (2. kesäkuuta 1922 – 3. elokuuta 2002) oli kanadalaissyntyinen näyttelijä. Hän esiintyi Edith Artois'n roolissa brittiläisessä televisiosarjassa "Maanalainen armeija iskee jälleen" (1982–1992).


title: Carmen Silvera

text: Lisäksi Silvera vieraili muun muassa "Doctor Whon" jaksoissa ja "Ruutiukoissa". Hän kuoli keuhkosyöpään näyttelijöiden lepokoti Denville Hallissa Englannissa 80-vuotiaana.


title: Gorden Kaye

text: Gorden Fitzgerald Kaye (7. huhtikuuta 1941 Huddersfield, Yorkshire, Englanti – 23. tammikuuta 2017 Knaresborough, North Yorkshire, Englanti) oli brittiläinen näyttelijä. Hänet muistetaan varsinkin René Artois’n roolista televisiosarjassa "Maanalainen armeija iskee jälleen" (1982–1992).


title: Gorden Kaye

text: Kaye syntyi Huddersfieldissä Englannissa, ja hän oli ehdolla Baftan televisiopalkinnon saajaksi. Hän julkaisi omaelämäkertateoksen "Rene & Me: A Sort of Autobiography" (1989).


title: Gorden Kaye

text: Kaye loukkaantui 25. tammikuuta 1990 liikenneonnettomuudessa, josta hänelle jäi pysyvä muisto otsaan.


title: Gorden Kaye

text: Kaye kuoli 75-vuotiaana 23. tammikuuta 2017 sairastettuaan pitkään dementiaa.


title: Arte Verum

text: Arte Verum on levy-yhtiö, jonka Barbara Hendricks on perustanut tammikuussa 2006.


title: Arte Verum

text: Arte Verum julkaisee Hendricksin levytykset, joilla hän on tehnyt yhteistyötä muiden taiteilijoiden, kuten Roland Pöntisen, Love Derwingerin ja Drottningholms Barockensemblen, kanssa.


title: Kumparelasku

text: Kumparelasku on freestylehiihdon laji, jossa kilpailijan pitää suorittaa hyppyreillä ja kummuilla varustettu 200–250 metrin rata mahdollisimman nopeasti ja tyylikkäästi. Laskun aikana suoritetaan kaksi vapaavalintaista hyppyä ja myös kummut pitää viedä mahdollisimman tyylikkäästi läpi. Laskua tuomaroivat yleensä 5–7 tuomaria, joista 3-5 on tekniikkatuomareita ja kaksi hyppytuomaria. Kumparelaskussa laskijan kokonaispisteet muodostuvat tekniikasta 50 %, ajasta 25 % ja hypyistä saman verran.


title: Kumparelasku

text: Suomalaiset ovat olleet vahvoja koko kumparelaskun historiassa: olympiamitalisteja ovat Janne Lahtela, Sami Mustonen ja Mikko Ronkainen. Lahtela voitti kultaa Salt Lake Citystä 2002 ja hopeaa Naganosta 1998. Mustonen saavutti maanmiehensä Lahtelan jälkeen pronssia Naganosta. Ronkainen saavutti Torinosta 2006 hopeaa. MM-tasolla mitaleja on tullut useita mm. Martti Kellokummun pronssimitali ensimmäisistä MM-kilpailuista 1986.


title: Guy Siner

text: Guy Siner (s. 16. lokakuuta 1947) on yhdysvaltalaissyntyinen, varhain Britanniaan muuttanut näyttelijä. Hänet muistetaan varsinkin luutnantti Hubert Gruberin roolista televisiosarjassa "Maanalainen armeija iskee jälleen" (1982–1992).


title: Guy Siner

text: Siner on lisäksi vieraillut muiden muassa "Star Trekissä" ja "Doctor Whossa". Hän on ollut äänenä Star Wars -peleissä, ja hänellä oli pieni rooli "" (2003).


title: Guy Siner

text: Siner opiskeli Lontoon Webber Douglas Academy of Dramatic Artissa.


title: Guy Siner

text: Siner on esiintynyt myös monissa teatterinäytelmissä.


title: Rauhanyliopisto

text: Rauhanyliopisto ("University for Peace", "UPEACE") on vuonna 1980 perustettu Costa Ricassa toimiva yliopisto, jonka tavoitteena on rauhan edistäminen pyrkimällä lisäämään ihmisten välistä suvaitsevaisuutta.


title: Rauhanyliopisto

text: Rauhanyliopistossa on tällä hetkellä 124 opiskelijaa 37 maasta, ja se on ainoa YK:n instituutioista, jolla on oikeus myöntää maisterin- ja tohtorintutkintoja. Oppilaitoksen virallinen kieli on englanti, mutta monet henkilökunnasta puhuvat vain espanjaa ja merkittävää osa yliopiston kirjaston kokoelmista ei ole saatavissa englanninkielisenä.


title: Rauhanyliopisto

text: Yliopiston kampus sijaitsee noin 20 kilometrin päässä Costa Rican pääkaupungista San Josésta. Kampukseen kuuluu suojeltu metsäalue ja rauhanpuisto.


title: Rauhanyliopisto

text: Yliopiston toiminta rakentuu vuoden mittaisten maisteriohjelmien ympärille. Yliopistolla on kahdeksan osastoa: kansainvälinen oikeus ja ihmisoikeudet, kansainvälinen oikeus ja kiistojen välittäminen, sukupuoli ja rauhanrakentaminen, kansainvälinen rauhantutkimus, rauhankoulutus, ympräistöturvallisuus ja rauha sekä media, konflikti ja rauha. Rauhanyliopisto tarjoaa lisäksi myös yhdessä yhdysvaltalaisen American Universityn kanssa kaksois-koulutusohjelman, jossa opiskelijat saavat kahden vuoden opintojen jälkeen filosofian maisterin tutkinnon American Universityn kansainvälisen tutkimuksen koulutusohjelmasta ja Rauhanyliopistosta filosofian maisterin tutkinnon luonnonvarojen käytöstä ja kestävästä kehityksestä.


title: Rauhanyliopisto

text: Rauhanyliopiston ensimmäisenä rehtorina toimi suomalainen Tapio Varis.


title: Rauhanyliopisto

text: Akateemisen vapauden takaamiseksi yliopisto perustettiin YK:n yleiskokouksen hyväksymänä. Rauhanyliopisto toimii oman neuvoston ohjaamana. Yliopiston laajempi tehtävä on maailmanrauhan ja YK:n turvallisuustavoitteiden edistäminen. Koulutuksen ja tutkimuksen merkitys rauhan edistämisessä ja väkivallan vähentämisessä tunnustetaan yhä voimakkaammin. Yliopiston rahoitus tulee pääasiassa lahjoituksina eri maiden hallituksilta ja yhdistyksiltä.


title: Sarah Lawson

text: Sarah Lawson (s. 6. elokuuta 1928) on brittiläinen näyttelijä. Hän opiskeli Lontoon Webber Douglas Academy of Dramatic Artsissa.


title: Sarah Lawson

text: Lawson esiintyi muun muassa elokuvassa "Paholaisen morsian" (1968). Hän oli naimisissa näyttelijä Patrick Allenin kanssa, kunnes jäi leskeksi 28. heinäkuuta 2006.


title: Sami Elovaara

text: Sami Elovaara (s. 28. toukokuuta 1973) on suomalainen raskaan sarjan ammattinyrkkeilijä.


title: Sami Elovaara

text: Elovaara otteli amatööriurallaan 110 ottelua, joista voitti 88. Hän voitti amatöörien Suomen-mestaruuden vuonna 1993 ja GeeBee-turnauksen vuonna 1992. Ammattilaisena Elovaara on otellut 22 kertaa, joista voittanut 18 ja näistä 11 tyrmäyksellä.


title: Sami Elovaara

text: Toistaiseksi viimeisessä ottelussaan 28.11.2008 Elovaara hävisi Juho Haapojalle teknisellä tyrmäyksellä 9. erässä. Ottelussa oli panoksena suomenmestaruus raskaassasarjassa.


title: Sami Elovaara

text: Sami Elovaara on uransa jälkeen tuomittu mm. törkeästä huumausaine rikoksesta ja dopingaine rikoksesta kolmen ja puolen vuoden tuomioon. Tuomio ei ole vielä lainvoimainen.


title: Vicki Michelle

text: Vicki Michelle (s. 14. joulukuuta 1950) on brittiläinen näyttelijä. Hän esiintyi Yvette Carte-Blanchen roolissa televisiosarjassa "Maanalainen armeija iskee jälleen" (1982–1992). Emmerdale-sarjassa hän on esittänyt Jonny Fosterin äitiä Patriciaa.


title: Kim Hartman

text: Kim Hartman (s. 11. tammikuuta 1952) on brittiläinen näyttelijä. Hän esiintyi Helga Geerhartin roolissa televisiosarjassa "Maanalainen armeija iskee jälleen" (1982–1992).


title: Robert von Bahr

text: Carl Robert Lauri von Bahr (s. 27. elokuuta 1943 Solna, Tukholman lääni, Ruotsi) on ruotsalainen musiikkituottaja ja levy-yhtiön johtaja.


title: Robert von Bahr

text: Von Bahr on opiskellut laulupedagogiksi Ruotsin Kuninkaallisessa musiikkikorkeakoulussa Tukholmassa. Hän on työskennellyt musiikkiteknikkona Tukholman filharmonisessa orkesterissa 1968–1973 ja levytuottajana vuodesta 1970. Hän on perustanut 1973 levy-yhtiön BIS, jonka toimitusjohtaja hän edelleen on.


title: Robert von Bahr

text: Von Bahr on ollut naimisissa 1970–1977 Gunilla von Bahrin kanssa, 1979–2001 Marianne von Troilin ja 2002–2010 Sharon Bezalyn kanssa. Hänen äitinsä oli balettitanssija Margaretha von Bahr ja velipuolensa laulaja Riki Sorsa. Von Bahr sairastaa Castlemanin tautia, joka aluksi oli diagnosoitu syöväksi. Sairaus pysyy hänellä kurissa lääkityksellä.


title: Petăr Kirov

text: Petăr Kirov (, s. 17. syyskuuta 1942 Kaltševo) on bulgarialainen entinen kreikkalais-roomalaisen tyylin painija.


title: Petăr Kirov

text: Kirov saavutti 52 kilon sarjasta kaksi kertaa peräkkäin olympiakultaa; Méxicossa 1968 ja Münchenissä 1972. Méxicossa hän kukisti loppuottelussa Vladimir Bakulinin ja Münchenissä Kōichirō Hirayaman. Maailmanmestaruuden hän voitti kolmasti ja viidesti Euroopan mestaruuden.


title: Petăr Kirov

text: Hän on painin Hall of Famen jäsen.


title: BIS Records

text: BIS Records AB (aiemmin "Grammofon AB BIS") on ruotsalainen levy-yhtiö, jonka toimipaikka on Åkersbergassa. Sen on perustanut 1973 Robert von Bahr.


title: BIS Records

text: BIS julkaisee yksinomaan klassista musiikkia ja on erikoistunut pohjoismaiseen musiikkiin, varsinkin Jean Sibeliukseen, jonka teokset on julkaistu 68 levyn kokonaiseditiona, mutta yhtiö on julkaissut myös vähemmän tunnettujen säveltäjien teoksia. Yhtiö oli vuonna 2016 julkaissut noin 1 700 nimekettä.


title: BIS Records

text: Keskeisiä hankkeita ovat olleet muiden Alfred Schnittken, Joonas Kokkosen ja Kalevi Ahon kokonaislevytykset sekä J. S. Bachin kirkkokantaattien levytys.


title: BIS Records

text: BIS valittiin Midemissä vuoden levy-yhtiöksi 2008. Vuonna 2014 Minnesotan orkesterin ja Osmo Vänskän Sibelius-levy palkittiin Grammylla.


title: Rose Hill

text: Rose Hill (5. kesäkuuta 1914 – 22. joulukuuta 2003) oli brittiläinen näyttelijä ja sopraanolaulaja. Hänet muistetaan Madame Fanny La Fanin roolista televisiosarjassa "Maanalainen armeija iskee jälleen" (1982–1992).


title: Rose Hill

text: Hill opiskeli Guildhall School of Music and Dramassa. Hän esiintyi oopperalaulajana muiden muassa teoksissa "Così fan tutte" (Mozart), "Figaron häät" (Mozart) ja "Kerjäläisooppera" (Brittenin versio).


title: Rose Hill

text: Hill kuoli näyttelijöiden lepokoti Denville Hallissa Englannissa 89-vuotiaana.


title: Lee Arenberg

text: Lee Arenberg (s. 18. heinäkuuta 1962) on yhdysvaltalainen näyttelijä. Hänet tunnetaan Pintelin roolista Pirates of the Caribbean -elokuvasarjassa. Lisäksi hän on esiintynyt vierailevana tähtenä muiden muassa "Frendeissä" ja "Star Trekissä".


title: Silke Spiegelburg

text: Silke Spiegelburg (s. 17. maaliskuuta 1986 Georgsmarienhütte) on saksalainen seiväshyppääjä.


title: Silke Spiegelburg

text: Spiegelburg saavutti alle 18-vuotiaiden maailmanmestaruuden Debrecenistä 2001 tuloksella 400 cm. Seuraavana vuonna hän sijoittui Kingstonin alle 20-vuotiaiden MM-kilpailuissa kahdeksanneksi tuloksella 390 cm. Hän voitti alle 20-vuotiaiden Euroopan-mestaruuden Tampereella 2003 tuloksella 415 cm. Seuraavana vuonna hän debytoi aikuisten arvokilpailuissa 19-vuotiaana sijoituttuaan tuloksella 420 cm kolmanneksitoista Ateenan olympialaisissa.


title: Silke Spiegelburg

text: Vuonna 2005 hän voitti alle 20-vuotiaiden Euroopan-mestaruuden tuloksella 435 cm. Vuonna 2006 hän sijoittui Moskovan sisäratojen MM-kilpailuissa kahdeksanneksi ja kuudenneksi tuloksella 450 cm sekä että Göteborgin EM-kilpailuissa. Seuraavana vuonna hän oli viides Birminghamin sisäratojen EM-kilpailuissa tuloksella 448 cm. Debrecenin alle 23-vuotiaiden EM-kilpailuissa hän sijoittui neljänneksi. Osakan MM-kilpailuissa hän jäi loppukilpailussa ilman tulosta. hän oli tuloksella 460 cm seitsemäs.


title: Silke Spiegelburg

text: Pekingin olympialaisissa 2008 hän sijoittui seitsemänneksi tuloksella 465 cm ja hän voitti tuloksella 470 cm. Torinon EM-hallikilpailuissa 2009 hän hyppäsi toiseksi omalla ja Saksan ennätyksellään 475 cm. Saman vuoden Berliinin MM-kilpailuissa hän oli neljäs tuloksella 465 cm ja kuudes tuloksella 440 cm. Hän voitti hopeaa Barcelonan EM-kilpailuissa 2010 hypättyään 465 cm. Pariisin sisäratojen EM-kilpailuissa 2011 hän sai hopeaa tuloksella 475 cm. Saman vuoden Daegun MM-kilpailuissa hän sijoittui yhdeksänneksi tuloksella 465 cm.


title: Silke Spiegelburg

text: Spiegelburg oli 2012 neljäs Istanbulin sisäratojen MM-kilpailuissa tuloksella 465 cm, Helsingin EM-kilpailuissa ylitettyään 450 ja Lontoon olympialaisissa tuloksella 465. Seuraavana vuonna hän voitti Euroopan joukkuemestaruuskilpailujen seiväshypyn ja sijoittui neljänneksi Moskovan MM-kilpailuissa tuloksella 475. Sopotin MM-hallikilpailuissa 2014 hän oli seitsemäs. Hän voitti seiväshypyn Euroopan joukkuemestaruuskilpailuissa 2015. Hän karsiutui MM-kilpailujen loppukilpailusta Pekingissä 2015 ja Lontoossa 2017.


title: Silke Spiegelburg

text: Spiegelburg on voittanut seiväshypyssä Saksan-mestaruuden ulkoradoilla vuosina 2005–2007, 2009–2010 ja 2012 sekä sisäradoilla vuosina 2009, 2012, 2014 ja 2016.


title: Makoto Nagano

text: Makoto Nagano () (s. 30. maaliskuuta 1972) on japanilainen kalastaja ja Konpira Maru-laivansa kapteeni. Hän on tunnettu osallistumisestaan Kahjot ninjat-sarjaan, jossa hän kuuluu tähdistöön, eli joukkoon kilpailijoita, joilla on katsojien mielestä parhaimmat mahdollisuudet voittaa kilpailu. Hän viettää 300 päivää vuodessa laivallaan harjoitellen samalla kilpailua varten. Nagano on osallistunut kilpailuun 14 kertaa ja voittanut Ninjasoturi-tittelin kerran, 17. kisassa. Lisäksi 12. kisassa hän jäi vain 11 sadasosan päähän mestaruudesta. Nagano on osallistunut kisan finaaliin viisi kertaa, enemmän kuin kukaan muu mies. Hän on toinen henkilö, joka on voittanut miesten Ninjasoturi-tittelin. Naganoa ennen tässä on onnistunut vain Kazuhiko Akiyama. Nagano pitää lisäksi hallussaan 1. ja 2. tasojen nopeusennätyksiä. Taeko Uchida, Naganon isosisko on osallistunut naisten Ninjasoturi-kisaan. Nagano on kouluttanut myös Kaori Ongakua naisten Ninjasoturi-kisaa varten. Nagano on osallistunut Kahjot ninjat-sarjan lisäksi myös Viking: The Ultimate Obstacle Course-kilpailuun ja on ainoa mies, joka on päässyt siinä viimeiselle tasolle.


title: Makoto Nagano

text: Tässä taulukossa ovat kaikki kilpailut, joihin Nagano on ottanut osaa, sekä hänen kilpailunumeronsa ja taso ja este jossa hän epäonnistui.


title: Makoto Nagano

text: Tähdellä (*) merkittyjen esteiden suomenkielistä nimeä ei tiedetä.


title: Makoto Nagano

text: ^Nagano hylättiin Kalliokiipeilyssä, koska hän otti kiinni yläreunasta olevasta "palkista".


title: Azan

text: Azan oli kreikkalaisessa mytologiassa Arkaan ja Eraton poika ja Afeidaan ja Elaton veli. Hänen mukaansa osaa Arkadiasta, jonka hän peri isältään, alettiin kutsua Azaniaksi.


title: Azan

text: Azanin kunniaksi järjestettiin hänen kuolemansa jälkeen kilpailut.


title: Lodger (yhtye)

text: Lodger on suomalainen indierock-yhtye, jonka perusti Teemu Merilä vuonna 2002.


title: Filótheoksen luostari

text:
Filótheoksen luostari (, myös "Filotheoun luostari") on ortodoksinen luostari Athoksen autonomisessa luostaritasavallassa Kreikassa. Se on omistettu Neitsyt Marian ilmestykselle. Athoksen kahdenkymmenen luostarin välisessä hierarkiassa Filótheos on sijalla kaksitoista.
Filótheoksen luostari on perustettu mahdollisesti 900-luvun lopulla. Sen perustajana pidetään Filotheosta, joka oli Athanasios Athoslaisen aikalainen. Tästä luostari myös sai nimensä. Luostaria tukivat aikoinaan Bysantin keisarit Nikeforos, Andronikos II ja Andronikos III. 1300-luvulla luostariin tuli erityisesti serbialaisia ja bulgarialaisia munkkeja. Vuonna 1540 Kakhetin kuningas Levan rakennutti luostariin tilavan ruokasalin ja vuonna 1734 Valakian ruhtinas Gregorios antoi luostarille kultaisen bullan. 1700-luvulla Kosmas Aitolialainen uudisti luostarin kirkkoja. Luostarissa oli vakava tulipalo vuonna 1871. Vuodesta 1973 luostari on noudattanut kinobioottista elämäntapaa. Vuonna 2011 luostarissa oli 65 asukasta.


title: Filótheoksen luostari

text: Luostari sijaitsee Athoksen niemimaan keskiosissa noin 1,5 kilometriä niemimaan itärannikosta. Se on rakennettu metsäiseen rinteeseen noin 530 metrin korkeuteen. Paikka on lähellä antiikin aikaista Asklepioksen temppelin paikkaa. Luostarin pääkirkko ("katholikon") on tiettävästi rakennettu vuonna 1746 aiemmin sortuneen kirkon paikalle. Luostarissa on kuusi kappelia sen sisäpuolella sekä kolme sen ulkopuolella, muun muassa muurien ulkopuolella olevalla hautausmaalla sijaitseva Kaikkien pyhien kappeli. Luostarin alaisuudessa on 12 keljaa sekä vierasmaja Karyéen kylän alueella. Luostarin pyhäinjäännöksiin lukeutuu muun muassa Johannes Khrysostomoksen oikea käsi. Luostarin kirjastossa on muun muassa 250 käsikirjoitusta, noin 2 500 painettua kirjaa sekä yksi Athoksen vanhimmista evankeliumikirjoista.


title: Filótheoksen luostari

text: Filótheosta lähimmät luostarit ovat Karákalloksen luostari noin 1,5 kilometriä itään ja Ivíronin luostari noin 2,2 kilometriä pohjoiseen.


title: Samantha Womack

text: Samantha Zoe Womack (ent. Janus; s. 2. marraskuuta 1972) on brittiläinen näyttelijä ja laulaja. Hän edusti maataan Eurovision laulukilpailussa 1991 kappaleella ”A Message To Your Heart” ja sijoittui kymmenenneksi.


title: Samantha Womack

text: Janus on esiintynyt lukuisissa televisiosarjoissa (mm. "EastEnders") ja elokuvissa.


title: Nedum Onuoha

text: Chinedum "Nedum" Onuoha (s. 12. marraskuuta 1986 Warri, Nigeria) on englantilainen jalkapalloilija. Hän edustaa seuratasolla Englannin Valioliigan Queens Park Rangersia, jonne hän siirtyi Manchester Citystä tammikuussa 2012 neljän ja puolen vuoden sopimuksella.


title: Nedum Onuoha

text: Maajoukkuetasolla hän on pelannut Englannin alle 21-vuotiaiden maajoukkueessa. Häntä pyydettiin Nigerian maajoukkueeseen aikuisten tasolla, mutta hän aikoo ainakin toistaiseksi yrittää päästä Englannin maajoukkueeseen. Onuoha pelaa yleensä topparina, mutta hän pystyy pelaamaan myös laitapakkina.


title: Crispin Bonham-Carter

text:
Crispin Bonham-Carter (s. 23. syyskuuta 1969) on brittiläinen näyttelijä. Hänet tunnetaan muun muassa televisiosarjasta "Ylpeys ja ennakkoluulo" (1995), jossa hän esitti Jane Bennettin sulhasta Mr. Bingleytä.
Helena Bonham Carter on hänen serkkunsa. Hänen vanhempansa ovat Peter Malcolm Bonham-Carter ja Clodagh Greenwood.
Hän valmistui skotlantilaisesta St Andrewsin yliopistosta vuonna 1992.
Hän on naimisissa Katherine Julian Dawnayn kanssa. Heillä on neljä lasta.


title: Natasha Pyne

text: Natasha Pyne (s. 9. heinäkuuta 1946) on brittiläinen näyttelijä. Hänet muistetaan varsinkin tilannekomediasarjasta "Father, Dear Father" (1968–1973).


title: Natasha Pyne

text: Pyne on esiintynyt paitsi televisiossa, myös näytelmissä, elokuvissa ja radiossa.


title: Vaasanpuistikko (Helsinki)

text: Vaasanpuistikko (, epävirallisesti myös Vaasanaukio) on Helsinginkadun, Vaasanpolun ja Pengerpolun rajaama alue Helsingin Sörnäisten metroaseman läntisen uloskäynnin ympärillä, niin kutsutun Sörnäisten kurvin alueella. Vaikka Vaasanpuistikko sijaitsee Alppiharjun kaupunginosassa, mielletään se yleensä kuuluvaksi osaksi Kalliota. Vaasanpuistikko yhdistyy Vaasankatuun.


title: Vaasanpuistikko (Helsinki)

text: Vaasanpuistikon ympärillä sijaitsevat muun muassa metroasema, panttihuutokauppa, itsepuolustuskoulu, kuntosali, autokoulu ja S-market. Sen läheisyydessä on useita baareja, pizzerioita ja muita ravitsemusliikkeitä.


title: Vaasanpuistikko (Helsinki)

text: Helsingin kaupunginvaltuutettu Kimmo Helistö esitti vuonna 2007 aukion nimeämistä Arto Mellerin aukioksi runoilija Arto Mellerin mukaan, mutta esitys ei saanut vastakaikua.


title: Vaasanpuistikko (Helsinki)

text: Vaasanpuistikkoa kutsutaan joskus myös humoristisilla lempinimillä "Piritori" ja "Ikuisen vapun aukio".


title: Andrew Sachs

text: Andreas Siegfried (Andrew) Sachs (7. huhtikuuta 1930 Berliini, Saksa – 23. marraskuuta 2016) oli brittiläinen näyttelijä. Hän syntyi Saksassa, mutta pakeni perheineen Englantiin natsien juutalaisvainojen aikana.


title: Andrew Sachs

text: Sachs muistetaan ennen kaikkea espanjalaisen tarjoilijan Manuelin roolista komediasarjassa "Pitkän Jussin majatalo" (1975–1979). Hän myös levytti musiikkia taiteilijanimellä Manuel.


title: Andrew Sachs

text: Sachs esitti pieniä sivurooleja muun muassa elokuvissa "" (1973), "Vaaleanpunaisen pantterin kosto" (1978), "Mieletön maailmanhistoria" (1981) ja "Kvartetti" (2012) sekä yhtä sivuhahmoa suositun televisiosarjan "Coronation Street" vuoden 2009 tuotantokaudella.


title: Naraka

text: Naraka on buddhalaisuudessa ja hindulaisuudessa paikka missä paha karma puhdistuu. Sen voisi suomentaa helvetiksi tai kiirastuleksi. Naraka ei ole ikuinen kuten kristinuskossa, mutta pitkäaikainen. Niitä on kahdeksan kylmää ja kahdeksan kuumaa. Joissakin lähteissä Narakoja on jopa tuhat.


title: Gustav Larsson

text: Gustav Erik Larsson (s. 20. syyskuuta 1980 Gemla) on ruotsalainen maantiepyöräilijä, joka edustaa UCI Continental Circuits -tasolla kilpailevaa Cult Energy Pro Cycling -tallia. Hän on parhaimmillaan aika-ajossa, jossa saavutti Pekingin olympialaisissa 2008 hopeaa runsaat puoli minuuttia Fabian Cancellaralle hävinneenä. Seuraavan vuoden MM-kilpailuissa Mendrisiossa hän sai niin ikään hopeaa hävittyään Cancellaralle lähes puolitoista minuuttia.


title: Eddie Lewis

text: Edward James ”Eddie” Lewis (s. 17. toukokuuta 1974 Cerritos, Kalifornia) on yhdysvaltalainen jalkapalloilija, pelipaikaltaan keskikenttäpelaaja. Hänen nykyinen seuransa on Los Angeles Galaxy, ja hän on edustanut seuraa vuodesta 2008 lähtien.


title: Eddie Lewis

text: Lewisin pelaajaura alkoi San Jose Clashissä. Vuonna 1999 hän siirtyi Fulhamiin, minkä jälkeen hän pelasi Englannin sarjoissa myös Leedsissä, Prestonissa ja Derbyssä. Valtaosan ajasta hän vietti mestaruussarjassa. Valioliigassa hän pelasi yhden kauden Derbyssä ja Fulhamissa. Derbystä Lewis palasi kotimaansa sarjaan siirryttyään Los Angeles Galaxyyn 2008.


title: Eddie Lewis

text: Yhdysvaltain maajoukkueessa Lewis on pelannut yhteensä 82 ottelua, joissa hän on viimeistellyt 10 maalia. Hän on edustanut Yhdysvaltoja kaksissa MM-kisoissa, vuosina 2002 ja 2006.


title: Rudolph Walker

text: Rudolph Walker OBE (s. 28. syyskuuta 1939) on näyttelijä. Hän syntyi Trinidad ja Tobagolla, mutta muutti sittemmin Isoon-Britanniaan.


title: Rudolph Walker

text: Walker saavutti mainetta pääasiassa komediarooleillaan useissa televisiosarjoissa. Hän on kuitenkin esiintynyt muissakin sarjoissa ja myös elokuvissa. 2000-luvulla hänellä on ollut vakituinen rooli "EastEndersissä".


title: Rudolph Walker

text: Walkerista tehtiin Brittiläisen imperiumin ritarikunnan upseeri vuonna 2006.


title: Jack Smethurst

text: Jack Smethurst (s. 9. huhtikuuta 1932) on brittiläinen näyttelijä. Hänet muistetaan muun muassa vakituisesta roolista tilannekomediassa "Love Thy Neighbor" (1972–1976).


title: Thora Hird

text: Dame Thora Hird DBE (28. toukokuuta 1911 – 15. maaliskuuta 2003) oli brittiläinen näyttelijä. Hänet muistetaan varsinkin komediarooleista.


title: Thora Hird

text: Hird esiintyi useissa tunnetuissa televisiosarjoissa, muun muassa "Vielä virtaa" -sarjassa vuosina 1986–2003. Hänet nähtiin myös useissa elokuvissa.


title: Thora Hird

text: Uransa aikana kolme Baftan televisiopalkintoa voittanut Hird kuoli 91-vuotiaana aivoverenkiertohäiriön seurauksena. Myös hänen tyttärensä Janette Scott on näyttelijä.


title: Janette Scott

text: Janette Scott (s. 14. joulukuuta 1938) on brittiläinen näyttelijä. Hänen äitinsä oli komediarooleistaan tunnettu Dame Thora Hird.


title: Janette Scott

text: Scott aloitti uransa lapsena, mutta jatkoi sitä aikuisiälleen saakka. Hän esiintyi muun muassa elokuvassa "Päivä jolloin maailma sokeutui" ("The Day of the Triffids", 1962).


title: Janette Scott

text: Scott oli vuosia naimisissa Mel Tormén kanssa.


title: Javier Dorado

text: Javier Dorado Bielsa (s. 17. helmikuuta 1977 Talavera de la Reina, Toledon maakunta, Espanja) on espanjalainen jalkapalloilija, pelipaikaltaan puolustaja..


title: Javier Dorado

text: Dorado on Real Madridin kasvatti. Hän kuului seuran edustusjoukkueen kokoonpanoon kaudella 1999–2000 joukkueen voittaessa Mestarien liigan. Espanjan pääsarjaa Dorado on pelannut Real Madridin ja nykyisen seuransa Mallorcan lisäksi myös Rayo Vallecanossa.


title: Javier Dorado

text: Doradon pelinumero on 21.


title: Petojen kaupunki

text: Petojen kaupunki on chileläisen, Yhdysvalloissa asuvan Isabel Allenden vuonna 2002 julkaisema nuorten seikkailuromaani. Kirja kertoo Alexander Cold -nimisestä pojasta, joka lähtee tutkimusmatkailija-isoäitinsä Kate Coldin kanssa etsimään salaperäisiä petoja Amazonian sademetsästä. "Petojen kaupunki" on Allenden ensimmäinen nuortenromaani ja aloittaa kolmiosaisen sarjan.


title: Kathy Staff

text: Katherine "Kathy" Staff (12. heinäkuuta 1928 – 13. joulukuuta 2008) oli brittiläinen näyttelijä. Hän oli pitkäaikainen tähti komediasarjassa "Vielä virtaa", jossa hän esitti Nora Battyn roolin.


title: Kathy Staff

text: Staffin alkuperäinen nimi oli Minnie Higginbottom. Hän otti uransa alettua käyttöön Katherine Grantin, ja avioliiton myötä sukunimeksi tuli Staff.


title: Brian Murphy

text: Brian Murphy (s. 25. syyskuuta 1932) on brittiläinen näyttelijä. Hänellä on ollut tunnettuja rooleja muiden muassa tilannekomediasarjoissa "Man About the House", "George and Mildred" ja "Vielä virtaa".


title: Nieminen (Rääkkylä)

text: Nieminen on kylä Rääkkylässä. Kylässä on lähes 500 asukasta. Kylän keskus on Kompakka. Runsasvetinen kylä sijaitsee kahden järven, Suur-Onkamon ja Oriveden vesistöön kuuluvan Jänisselän välissä. Naapurikylä on Sintsi.


title: Nieminen (Rääkkylä)

text: Kylä on Hammaslahti-Rääkkylä-tien eli seututie 484:n varrella. Matkaa Rääkkylään on 20 kilometriä, Hammaslahteen 10 kilometriä, Joensuuhun 43 kilometriä ja Kiteelle 40 kilometriä.


title: Nieminen (Rääkkylä)

text: Niemisessä on kauppa, jossa on lääkekaappi ja asiamiesposti. Sen pihapiirissä on ekopiste. Kylässä on eri alojen yksityisyrittäjiä, hevostiloja ja maatiloja. Kylässä on ollut saha ja tiilitehdas, jotka suljettiin 1960-luvulla. Kylän keskeinen kokoontumispaikka on Niemisen urheilutalo.


title: Nieminen (Rääkkylä)

text: Koulu on lakkautettu. Lapset käyvät Rasivaaran koulussa tai Nivan koulussa. Niemisessä on hautausmaa ja kappeli.


title: Nieminen (Rääkkylä)

text:
Urheiluseura Niemisen Urheilijat on kyläläisiä yhdistävä seura. Niemisessä toimii nuorisoseura.
Kylän lähellä sijaitsevat Vuoniemen rantojensuojelualue ja Kirkkovuori.


title: José Manuel Ochotorena

text: José Manuel Ochotorena Santacruz (s. 16. tammikuuta 1961) on espanjalainen entinen jalkapalloilija, joka pelasi maalivahtina. Nykyään hän toimii Valencian maalivahtivalmentajana.


title: José Manuel Ochotorena

text: Urallaan Ochotorena pelasi kuudessa seurassa, muun muassa Real Madridissa. Maajoukkueessa hän pelasi yhden ottelun, vaikkakin hän oli mukana Espanjan joukkueessa MM-kisoissa 1990.


title: Shirley

text: Shirley () on englantilaisen kirjailijan Charlotte Brontën kirjoittama romaani vuodelta 1849. Se on Brontën toinen julkaistu romaani. Kirjalla ei ole yhtä selkeää päähenkilöä, vaan se kertoo kahdesta naisesta, Shirley Keeldarista ja Caroline Helstonesta, ja kahdesta miehestä, Robert ja Louis Mooresta. Shirley on rikas, Caroline köyhä, Robert on tehtailija ja kamppailee sodan aiheuttamien ongelmien kanssa, hänen veljensä Louis on Shirleyn entinen kotiopettaja. Teos sijoittuu kirjailijan kotiseudulle Yorkshireen Napoleonin sotien ja luddiittien aikaan. Carolinen hahmon uskotaan perustuvan Brontën sisareen Anneen, joka kuoli Brontën kirjoittaessa kirjaa. Myös Brontën toinen sisar Emily ja veli Branwell kuolivat kirjan kirjoittamisen aikana.


title: Shirley

text: Ensijulkaisunsa aikaan vuonna 1849 useat arvostelijat pitivät "Shirleyta" pettymyksenä Brontën ensimmäisen ja kehutun teoksen "Kotiopettajattaren romaanin" jälkeen. Myöhemmät arvostelijat ovat kuitenkin kehuneet teoksen feministisyyttä.


title: Kaarlo Blomstedt

text: Kaarlo Viljanti Blomstedt (17. toukokuuta 1880 Hämeenlinna – 27. helmikuuta 1949 Helsinki) oli suomalainen historioitsija ja arkistonhoitaja. Koulutukseltaan hän oli filosofian tohtori.


title: Kaarlo Blomstedt

text: Blomstedt oli organisoimassa Suomen arkistolaitosta ja toimi virkamiehenä Kansallisarkistossa vuodesta 1908 nousten sen päälliköksi vuonna 1927 (titteli vuodesta 1939 oli valtionarkistonhoitaja). Hän oli puheenjohtajana arkistovaltuuskunnassa 1928−1946, kun maakunta-arkistot perustettiin. Blomstedt oli historian dosentti Helsingin yliopistossa vuosina 1921–1933 ja elämäkertahakuteoksen "Kansallinen elämäkerrasto" päätoimittaja 1928–1934.


title: Kaarlo Blomstedt

text: Blomstedtin tieteellinen tuotanto keskittyy lähes kokonaan Hornin sukuun ja Suomen 1500-luvun historiaan.


title: Francisco López Alfaro

text: Francisco Javier López Alfaro, useammin vain Francisco (s. 1. marraskuuta 1962) on espanjalainen entinen jalkapalloilija.


title: Francisco López Alfaro

text: Urallaan López pelasi Sevillassa ja Espanyolissa. Maajoukkueessa hän pelasi 20 ottelua, joissa hän teki yhden maalin. López oli mukana Espanjan kokoonpanossa kaksissa arvokisoissa, EM-kisoissa 1984 ja MM-kisoissa 1986.


title: Arthur Lowe

text: Arthur Lowe (22. syyskuuta 1915 – 15. huhtikuuta 1982) oli englantilainen näyttelijä. Parhaiten hänet tunnetaan kapteeni George Mainwaringin roolista BBC:n tilannekomediasarjassa Ruutiukot.


title: Arthur Lowe

text: Lowe syntyi Hayfieldissä. Toisen maailmansodan aikana hän palveli Lähi-idässä. Sodan jälkeen hän esiintyi aktiivisti sekä elokuvissa, että näyttämöllä. Vuosina 1968–1965 hän esitti Leonard Swindleytä Granada Televisionin saippuasarjassa Coronation Street. Vuosina 1968–1977 Lowe esiintyi komediasarjassa Ruutiukot.


title: Arthur Lowe

text: Vuonna 1973 Lowe sai BAFTA-palkinnon roolistaan elokuvassa "O Lucky Man!".


title: Richard O’Sullivan

text: Richard O'Sullivan (s. 7. toukokuuta 1944) on brittiläinen näyttelijä. Hän on saavuttanut mainetta rooleillaan useissa televisiosarjoissa (mm. "Man About the House", 1973–1976) ja elokuvissa.


title: Richard O’Sullivan

text: Saatuaan vuonna 2003 aivoverenkiertohäiriön O'Sullivan pääsi tuettuun asumiseen.


title: American Gangster (albumi)

text: American Gangster on Jay Z:n kymmenes studioalbumi, joka julkaistiin 6. marraskuuta 2007.


title: American Gangster (albumi)

text: Albumia myytiin ensimmäisellä viikolla 425,861 -kappaletta, joten se sijoittui Billboard 200 -listan ykköspaikalle. Rolling Stone -lehti valitsi albumin vuoden 2007 parhaaksi albumiksi. Vuonna 2009 albumi oli myynyt jo 2 miljoonaa kappaletta.


title: Paula Wilcox

text: Paula Wilcox (s. 13. joulukuuta 1949) on brittiläinen näyttelijä. Hän esiintyi muun muassa 1970-luvun televisiosarjassa "Man About the House".


title: Paula Wilcox

text: Wilcox tunnetaan myös teatterista.


title: Sally Thomsett

text: Sally Thomsett (s. 3. huhtikuuta 1950) on brittiläinen näyttelijä. Hän esiintyi muiden muassa elokuvissa "Aseman lapset" ("The Railway Children", 1970) ja "Olkikoirat" ("Straw Dogs", 1971). Hän sai "Aseman lapset" -elokuvasta lupaavimman nuoren tulokkaan Bafta-ehdokkuuden.


title: Sally Thomsett

text: Thomsett esiintyi vakituisena tähtenä myös 39 jaksossa tilannekomediassa "Man About the House" (1973–1976).


title: Sheila Fearn

text: Sheila Fearn (s. 3. lokakuuta 1940) on brittiläinen näyttelijä. Hänet muistetaan televisiosarjoista "The Likely Lads" (1964–1966), "Whatever Happened to the Likely Lads?" (1973–1974) ja "George and Mildred" (1976–1980).


title: Kelly Park Compton Crips

text: Kelly Park Compton Crips on yksi Crips-jengin alaryhmistä, jonka toimialue sijaitsee Comptonin itäpuolella.


title: Kelly Park Compton Crips

text: Kelly Park Compton Crips on tullut tunnetuksi mm. rap-artisti Eazy-E:n yhteyksistä jengiin.


title: Jesús María Satrústegui

text: Jesús María Satrústegui Azpiroz (s. 12. tammikuuta 1954 Pamplona) on espanjalainen entinen jalkapalloilija. Urallaan hän pelasi Real Sociedadissa peräti 13 vuotta, ja voitti seurassa tänä aikana kaksi kertaa Primera Divisiónin. Maajoukkueessa Satrústegui pelasi 32 ottelua, joissa hän teki kahdeksan maalia. Hän edusti maataan kaksissa arvokisoissa: EM-kisoissa 1980 ja MM-kisoissa 1982.


title: Kalle Töyry

text: Kalle Töyry on hahmo Väinö Linnan romaanitrilogiassa "Täällä Pohjantähden alla". Hän on maata omistava talonpoika, joka asuu Pentinkulman kylässä. Hänellä on vaimo, jonka nimeä ei mainita. Töyryn emäntä on kuvattu uskovaisena, joskin kyläläisten mielestä hän on tosiasiassa äärimmäisen tekopyhä. Töyry itse on kitsas ja tiukka mies. Töyryillä on kolme lasta: Arvo, Ensio ja Aaro Töyry.


title: Kalle Töyry

text: Kalle Töyryllä on maillaan torppari Anton Laurila, jonka kanssa hänellä on jatkuvasti napit vastakkain. Töyry sietää Anttoota vuosia, koska Laurilat olivat Töyryille etäistä sukua. Töyryn emäntä tuntee Laurilan perhettä kohtaan niin suurta vastenmielisyyttä, että hän jo pelkästään sen vuoksi soisi kaikille muillekin torppareille, vaikkapa seurakunnan yhteisellä maalla asuvalle torpparille Jussi Koskelalle, entistä raskaampia vuokraehtoja.


title: Kalle Töyry

text: Lopulta Töyry kuitenkin häätää koko Laurilan perheen torpastaan, jotta hänen veljensä voisi rakentaa tontille kyläkaupan. Keskellä talvea ratsupoliisin voimin suoritettu brutaali häätö katkeroittaa lopullisesti Töyryjen ja Lauriloiden välit ja muodostuu propagandavoitoksi Aadolf Halmeen johtamille Pentinkulman sosialisteille.


title: Kalle Töyry

text: Uuden kirkkoherran Lauri Salpakarin saavuttua paikkakunnalle hän käy kirkkoneuvoston – johon myös Kalle Töyry kuuluu – kanssa tarkastamassa Koskelan torpan. Torppa todetaan niin hyvin hoidetuksi, että Töyryssä herää kateus Koskelan perhettä kohtaan. Vaikka Töyryltä henkilökohtaisesti ei ole mitään pois asian vuoksi, se ei ole hänelle kirkkoneuvoston jäsenenä yhdentekevä. Varsinkin Töyryn emännän mielestä Koskelan Jussi on pohjimmiltaan imemässä pappilaa ja seurakuntaa tyhjäksi.


title: Kalle Töyry

text: Kirkkoherra Lauri Salpakarin epäröidessä, pitäisikö Koskelan torpan maita palauttaa osaksi pappilan viljelyksiä, Töyry ratkaisee asian hänen puolestaan. Töyryn mielestä Koskelan torppa on suurempi kuin pappilan kanssa tehty vuokrasopimus edellyttäisi ja katsoo olevan seurakunnan edun mukaista, että ainakin osa siitä palautetaan pappilaan. Kirkkoherralle asia merkitsee helpotusta, koska kyseessä ei enää oikeastaan ole hänen, vaan kirkkoneuvoston kanta. Koskelan Jussi synkistyy, mutta alistuu tosiasiaan, kun taas hänen aikuistumassa olevalle vanhimmalle pojalleen Akselille, joka on tullut tietoiseksi omista ja muiden tilattomien oikeuksista, torpan pieneneminen määrää koko tulevaisuuden suunnan.


title: Kalle Töyry

text: Vuonna 1917 Kallen pojat liittyvät suojeluskuntaan ja taistelevat Suomen sisällissodassa valkoisten joukoissa. Punaisten vallan aikana Laurilat hyödyntävät tilaisuuden ja nöyryyttävät Töyryn isäntäväkeä. Anttoon väkivaltainen poika Uuno Laurila surmaa Kalle Töyryn viimeisenä yönä ennen punakaartilaisten vetäytymistä kylästä, jotta tämä ei pääsisi näkemään ”lahtarien riemujuhlaa” eli valkoisten voittoa. Uuno hakee aseella uhaten Töyryn kotoaan ja ampuu tätä selkään pimeällä metsätiellä. Emäntää hän ei vahingoita.


title: Kalle Töyry

text: Töyryn emäntä sairastuu ja kuolee muutamia vuosia miehensä kuoleman jälkeen; hänen koko loppuelämänsä on kulunut katkerassa punikkivihassa. Hän on suorastaan vihainen rovastille tämän sanottua, että pahinkin punikki pääsee taivaaseen, jos katuu syntejään ja uskoo Jumalaan.


title: Kalle Töyry

text: Edvin Laineen vuonna 1968 ohjaamassa elokuvasovituksessa Kalle Töyryä näytteli Aarne Laine.


title: Reinhold Hausen

text: Reinhold Theodor Hausen (9. lokakuuta 1850 Sund – 8. tammikuuta 1942 Helsinki) oli suomalainen historioitsija ja arkistonhoitaja. Hän on Suomen merkittävin lähdejulkaisujen toimittaja.


title: Reinhold Hausen

text: Hausenin vanhemmat olivat sotilaslääkäri, valtioneuvos Karl Magnus Hausen ja Julia Aejmelaeus. Hän pääsi ylioppilaaksi Helsingin yksityislyseosta 1869 ja opiskeli Helsingin yliopistossa. Hän valmistui filosofian kandidaatiksi 1876, maisteriksi 1877 sekä lisensiaatiksi ja tohtoriksi 1881.


title: Reinhold Hausen

text: Hausen oli valtionarkistonhoitajana 1883–1916. Hän joutui eromaan poliittisista syistä julkaistuaan Suomen sodan (1808–1809) lähteitä käsitelleen kokoelman. Julkaisun kaikki kappaleet takavarikoitiin. Senaatin talousosaston varapuheenjohtaja Mihail Borovitinov uhkasi Hausenia maastakarkoituksella ja eläkkeen menetyksellä, jollei hän itse eroaisi.


title: Reinhold Hausen

text: Hausen teki useita historiallis-arkeologisia tutkimuksia, vaikkei hänellä ollut minkäänlaista arkeologista koulutusta. Hän suoritti kaivauksia Kökarin luostarissa (1867–1869), Naantalin luostarissa (1872–1873) ja Kuusiston piispanlinnassa (1877 ja 1879).


title: Reinhold Hausen

text: Hausenin tavoite oli yhdistää historialliset ja arkeologiset lähteet.


title: Reinhold Hausen

text: Vuonna 1890 Hausen julkaisi teoksen "Registrum Ecclesiæ" eli Turun tuomiokirkon Mustankirjan. Se on tärkein yksittäinen kopiokirja, jossa on jäljennöksiä Turun tuomiokirkon omaisuutta koskevista kirjeistä ja asiakirjoista. Kirja on saanut nimensä kannen mustasta nahasta.


title: Reinhold Hausen

text: Vuonna 1910 julkaistiin ensimmäinen osa sarjasta, josta tuli Suomen nykyinen keskiajantutkimuksen uranuurtaja: "Finlands medeltidsurkunder". Viidentoista vuoden aikana Hausen julkaisi vielä seitsemän osaa. Työn vaikutus tutkimukselle on merkittävä; vuodesta 1935 alkaen historiantutkijoilla oli pääsy keskeisiin asiakirjoihin, ja he pystyivät tällä tavoin kiinnittämään hypoteesinsä lähteisiin.


title: Reinhold Hausen

text: Hausen oli varhainen valokuvauksen harrastaja. Häneltä on säilynyt tuhansien valokuvien kokoinen kuvasto. Hausen aloitti kuvaamisen jo 1860-luvulla. Varhaiset kuvat painottuvat antikvaariseen kenttätyöhön, pääkohteina Kastelholman ja Kuusiston linnanrauniot. 1860–1870-luvuilta säilynyt tuotanto on suomalaisten kuvaajien joukossa laajin. Hausen kuuluu myös vanhojen asiakirjojen valokuvaamisen uranuurtajiin. Hän kuvasi myös maisemia sekä kansantieteellisiä aiheita. Kuvia on aikanaan julkaistu mm. Suomi-aiheisissa kuvateoksissa. Hausen toimi Helsingin kaupunkikuvan tallentamiseksi. Hän pani alulle hankkeen Gustaf Nyströmin kanssa ja ohjasi Signe Branderin dokumentointityötä 1906 lähtien ja kuvasi itsekin noin 100 kaupunkinäkymää.


Reinhold Hausen


title: Joe Cipriano

text: Joe Cipriano (oik. David Joseph Cipriano, s. 8. syyskuuta 1954 Waterbury, Connecticut) on yhdysvaltalainen ääninäyttelijä, joka on toiminut kuuluttajaäänenä monille suurille televisiokanaville, kuten NBC:lle ja FOXille.


title: Joe Cipriano

text: Cipriano toimi aluksi DJ:nä kotikaupunkinsa radioasemalla Waterburyssä ollessaan vielä high schoolissa. Koulun jälkeen hän meni työskentelemään Washingtoniin NBC:lle, sekä radiokanavalle WKYS FM. Samalla Cipriano tapasi vaimonsa, joka työskenteli samassa rakennuksessa WRC AM radiokanavalle. Pari muutti vuonna 1980 Los Angelesiin, jossa Cipriano työskenteli aluksi radiokanaville KHTZ, KKHR ja KIIS FM ennen kuin hänen uransa kuuluttajana sai alkunsa. Vuonna 1988 Ciprianosta tuli FOXin kuuluttajaääni, sekä vuonna 1997 CBS:n. Lisäksi hän toimii myös mainosäänenä samoille kanaville Food Networkin ja useiden muiden televisiokanavien ohella. Cipriano oli myös mukana kuuluttaja äänenä televisiosarjoissa Saman katon alla, Surface, Identity ja Thank God You're Here vuosien 2005–2007 aikana.


title: Joe Cipriano

text: Vuonna 2005 hän oli CBS:llä esitetyn Emmy-gaalan kuuluttaja äänenä ja vuotta myöhemmin Cipriano oli NBC:llä Primetime Emmy -palkinto gaalan kuuluttajaäänenä, jossa Conan O'Brien toimi gaalan isäntänä. Hän kuulutti myös kolme kertaa Grammy-gaaloja vuosina 2000–2002.


title: Joe Cipriano

text: Cipriano asuu yhdessä vaimonsa ja kahden lapsensa kanssa Beverly Hillsissä. Hän harrastaa vapaa-ajallaan tennistä.


title: Syrjästäkatsojan tarina

text: Syrjästäkatsojan tarina () on englantilaisen kirjailijan Charlotte Brontën kirjoittama romaani vuodelta 1853. Se oli ensimmäinen Brontën romaani, joka julkaistiin hänen oikealla nimellään Currer Bellin salanimen sijaan. Teoksen pääosassa on Lucy Snowe, joka saa opettajan paikan belgialaisesta tyttökoulusta Villetten kaupungissa ja rakastuu tyrannimaiseen professori Paul Emanueliin. "Syrjästäkatsojan tarinaa" pidetään Brontën omaelämäkerrallisimpana romaanina. Kuten Lucy Snowe myös Brontë toimi opettajana Belgiassa ja rakastui siellä koulunsa johtajaan Constantin Hégeriin. "Syrjästäkatsojan tarinaa" pidetään kaikista Brontën teoksista tunnelmaltaan synkimpänä, ja "The Spectator" -lehti kutsuikin romaania "katkeraksi valitukseksi" työläisnaisten kohtalosta. "Syrjästäkatsojan tarina" jäi Brontën viimeiseksi romaaniksi.


title: Nils Erik Villstrand

text: Nils Erik Villstrand (s. 24. toukokuuta 1952 Purmo) on suomalainen historioitsija ja filosofian tohtori (1992). Villstrand työskenteli vuosina 1993–1996 Svenska litteratursällskapetin arkistossa ja oli vuosina 1996–2000 museonjohtajana Pohjanmaan museossa. Vuonna 2000 hänet nimitettiin Åbo Akademin Pohjoismaiden historian professoriksi.


title: Nils Erik Villstrand

text: Tutkijana Villstrand on ollut kiinnostunut varsinkin varhaismodernista ajasta Ruotsin valtakunnassa, 1500-, 1600- ja 1700-luvuista sekä Pohjanmaan historiasta. Monet hänen tutkimuksensa, muun muassa väitöskirja "Anpassning eller protest. Om utskrivningarna av fotfolk till den svenska krigsmakten på 1600-talet" (1992), käsittelevät valtiovaltaa suurvalta-ajan Ruotsissa.


title: Nils Erik Villstrand

text: Vuonna 2009 Villstrandilta ilmestyi Svenska litteratursällskapetin julkaisemassa Sarjassa "Suomen ruotsalainen historia" samaa ajanjaksoa käsittelevä yleisesitys "Riksdelen. Stormakt och rikssprängning 1560–1812", joka suomennettiin vuonna 2012 nimellä "Valtakunnanosa. Suurvalta ja valtakunnan hajoaminen 1560–1812".


title: Olive Riley

text: Olive Riley (20. lokakuuta 1899 – 12. heinäkuuta 2008) oli australialainen julkisuuden henkilö. Hänen maineensa perustuu hänen henkiseen vireyteensä hyvin korkeassa iässä. Hän oli myös maailman iäkkäin bloggaaja.


title: Olive Riley

text: Riley syntyi Broken Hillissä. Hän oli naimisissa kahdesti ja sai kolme lasta.


title: Olive Riley

text: Iäkkään Rileyn tukena oli hänen ystävänsä Michael Rubbo, joka ohjasi hänestä kertovan dokumenttielokuvan "All About Olive" (2004).


title: Ned Kelly

text: Edward ”Ned” Kelly (kesäkuussa 1854 tai 1855 Beveridge, Victoria – 11. marraskuuta 1880 Melbourne, Victoria) oli australialainen bushranger ja lainsuojaton. Kelly uhmasi Victorian siirtokunnan huonomaineista poliisia ja muita viranomaisia, ja siksi hänestä tuli Australiassa sankarihahmo. Kelly on säilyttänyt kansallissankarin maineensa Australiassa vielä 2000-luvullakin, ja hänet on usein kuvattu yhteiskunnallisia epäkohtia vastaan nousseena kapinallisena. Kelly oli irlantilaista sukujuurta.


title: Ned Kelly

text: Ned Kelly oli John ”Red” Kellyn ja Ellen Quinnin kahdeksasta lapsesta vanhin. Lapsena Ned Kelly pelasti toisen pojan hukkumasta ja sai siitä kiitokseksi pelastetun pojan perheeltä palkinnoksi vihreän silkkivyön. Ned kävi koulua Avanelissa isänsä kuolemaan joulukuuhun 1866 saakka. Hän joutui jo murrosiässä erilaisiin selkkauksiin poliisin kanssa. Ned pidätettiin vuonna 1869 kiinalaisen miehen pahoinpitelystä, mutta syytettä häntä vastaan ei lopulta nostettu. Seuraavana vuonna hänet pidätettiin jälleen, tällä kertaa epäiltynä yhteyksistä Harry Power –nimiseen rikolliseen. Syytettä ei taaskaan viety loppuun.


title: Ned Kelly

text: Kellyn perheen kotona Gretassa Victorian koillisosassa tapahtui huhtikuussa 1878 välikohtaus, jonka yhteydessä Fitzpatrick-niminen poliisikonstaapeli haavoittui. Fitzpatrickin mukaan Ned Kelly oli ampunut häntä, kun hän oli käynyt Kellyjen luona selvittelemässä erästä karjavarkautta. Kellyjen perheen mukaan perheen äiti oli lyönyt Fitzpatrickia hiililapiolla tämän lähenneltyä perheen tytärtä. Ned Kelly ei tämän version mukaan ollut edes paikalla. Sekä aikalaiset että jälkipolvet ovat epäilleet epärehellisenä alkoholistina tunnetun Fitzpatrickin kertomusta. Olipa Ned Kelly syytön tai ei, hän ei uskonut mahdollisuuksiinsa saada asiaa selvitettyä, vaan katosi erämaahan piileskelemään yhdessä Dan-veljensä kanssa. Vanhat ystävät Joe Byrne ja Steve Hart liittyivät pian heidän seuraansa. Kellyn äiti tuomittiin Fitzpatrickin todistajanlausunnon perusteella kolmen vuoden vankeuteen avunannosta murhayritykseen.


title: Ned Kelly

text: 26. lokakuuta 1878 Kellyn joukko yllätti Stringybark Creekin lähellä leiripaikalla olleet poliisit, jotka olivat etsimässä heitä. Tulitaistelussa kuoli kolme poliisia (Michael Kennedy, Thomas Lonigan ja Michael Scanlan). Neljäs poliisi (Thomas McIntyre) säilyi hengissä ja pääsi pakenemaan. Tapauksen jälkeen Kellyn joukko julistettiin Victorian parlamentin päätöksellä lainsuojattomaksi ja etsinnöistä muodostui massiivinen poliisioperaatio.


title: Ned Kelly

text: Kellyn joukko suoritti suurta huomiota herättäneet pankkiryöstöt Euroassa (joulukuu 1878) ja Jerilderiessä (helmikuu 1879). Jälkimmäisen ryöstön yhteydessä Kelly poltti kaikki pankin velkakirjat, mikä kasvatti hänet mainettaan yhteiskunnallisia epäkohtia vastaan taistelevana kapinallisena. Kellyn jälkimaineeseen on vaikuttanut suuresti myös ”Jerilderien kirjeenä” tunnettu avoin kirje, jonka Kelly saneli Joe Byrnelle. Kelly ojensi kirjeen Jerilderien pankkiryöstön yhteydessä pankkivirkailija Edward Livingille, joka toimitti kirjeen viranomaisille, vaikka Kelly oli pyytänyt Livingiä toimittamaan kirjeen julkisuuteen. 7 391 sanan pituisessa kirjeessä Kelly perusteli toimintaansa viittaamalla kaltaistensa katolilais-irlantilaisten pienviljelijöiden huonoon asemaan suurten karjatilallisten ("Squatters") puristuksessa. Kirjettä käytettiin Kellyn oikeudenkäynnissä vuonna 1880, minkä jälkeen kirje palautettiin Livingille ja pysyi yksityisomistuksessa vuoteen 2000, jolloin kirje päätyi Victorian osavaltionkirjaston kokoelmiin.


title: Ned Kelly

text: Kellyn koplasta luvattu kiinniottopalkkio kasvoi ennennäkemättömään 8 000 puntaan. Maaliskuussa 1879 joukko katosi, eikä siitä kuulunut mitään yli vuoteen. Lainsuojattomuusjulistus raukesi. Kesäkuussa 1880 koplasta saatiin taas tietoa, kun Joe Byrne murhasi poliisin ilmiantajaksi paljastuneen vanhan ystävänsä Aaron Sherrittin.


title: Ned Kelly

text: Kellyn joukko saarrettiin Glenrowanissa, Victoriassa 28. kesäkuuta 1880. Poliisit piirittivät Kellyn joukkoa, joka oli linnoittautunut rouva Jonesin majataloon ja suojautunut kotitekoisin, rautalevyistä tehdyin haarniskoin ja kypärin. Kellyn rikoskumppanit kuolivat piiritystä seuranneessa tulitaistelussa. Ulos poliisit haastamaan lähtenyt Kelly sai yhteensä 28 osumaa, mutta vasta osuma suojaamattomaan jalkaan sai hänet kaatumaan. Hänet saatiin kiinni hengissä. Poliisin tappiot jäivät yhteen haavoittuneeseen.


title: Ned Kelly

text: Kellyn tuomitsi kuolemaan sama tuomari, Redmond Barry, joka oli aiemmin tuominnut Kellyn äidin vankeuteen. Kelly hirtettiin 11. marraskuuta 1880 Melbournessa samassa vankilassa, jossa hänen äitinsä oli samaan aikaan kärsimässä kolmen vuoden vankeusrangaistusta vuonna 1878 sattuneen välikohtauksen vuoksi. Kellyn viimeisten sanojen kerrotaan olleen ”Ah well, I suppose it has come to this” (”Näin siinä sitten taisi käydä”) tai ”Such is life” (”Sellaista on elämä”).


title: Ned Kelly

text: Kellyn kaula katkaistiin teloituksen jälkeen ja hänen ruumiinsa haudattiin joukkohautaan vankilan alueelle. Kellyn pääkallo oli näytteillä Old Melbourne Gaolissa lasivitriinissä, mutta kallo varastettiin sieltä vuonna 1978. Vuonna 1929 Kellyn ja muiden vankien maalliset jäännökset siirrettiin Old Melbourne Gaolista Pentridgen vankilan alueelle joukkohautaan ja Kellyn tarkka hautapaikka jäi tuntemattomaksi. Vuonna 2009 eräs maanviljelijä toimitti oikeuslääketieteilijöille pääkallon, jota hän väitti Kellyn pääkalloksi. Väitettä ei pystytty todentamaan, mutta tapauksen johdosta päätettiin yrittää Kellyn luurangon tunnistamista. Vuonna 2011 australialaiset tutkijat yhteistyössä argentiinalaisen oikeuslääketieteellisen laboratorion kanssa tunnistivat Kellyn luurangon 33 muun luurangon joukosta. Luuranko tunnistettiin muiden menetelmien ohella DNA-tutkimuksen keinoin vertaamalla luurangon DNA:ta Kellyn sisaren elossa olevasta jälkeläisestä saatuun DNA-näytteeseen. Suurin osa Kellyn pääkallosta on edelleen kateissa.


title: Ned Kelly

text: Elokuussa 2012 Australian parlamentti ilmoitti, että Kellyn luuranko palautetaan hänen omaisilleen. Kellyn maalliset jäännökset haudattiin hänen omaistensa läsnä ollessa Gretan hautausmaalle 20. tammikuuta 2013 lähelle hänen äitinsä merkitsemätöntä hautapaikkaa. Myös Dan Kelly ja Steve Hart on haudattu samalle hautausmaalle.


title: Ned Kelly

text: Vuonna 1906 sai ensi-iltansa Melbournessa kuvattu, Charles Taitin ohjaama yli tunnin mittainen mykkäelokuva "The Story of the Kelly Gang", josta tuli kassamenestys. Elokuvasta on säilynyt nykypäiviin vain vajaa neljännes, ja se on listattu Unescon Maailmanmuisti -rekisteriin.


title: Ned Kelly

text: Mick Jagger näytteli pääosaa vuoden 1970 elokuvassa "Ned Kelly", jonka ohjasi Tony Richardson. Gregor Jordan ohjasi vuonna 2003 ilmestyneen elokuvan "Ned Kelly", jossa Kellyä näytteli Heath Ledger.


title: Ned Kelly

text: A. Bertram Chandlerin romaani "Kelly Country" (1983) on vaihtoehtoinen historia, jossa kerrotaan kuvitteellisista seurauksista Australialle ja koko maailmalle, mikäli Ned Kelly olisi saanut elää.


title: Ned Kelly

text: Robert Drewen romaani "Our Sunshine" (1991) oli perustana Gregor Jordanin ohjaamalle vuoden 2003 elokuvalle "Ned Kelly".


title: Ned Kelly

text: Peter Carey sai vuoden 2001 Booker-palkinnon historiallisesta romaanistaan "True History of the Kelly Gang" (2000), jonka on suomentanut Seppo Loponen nimellä "Kellyn kopla. Tosi tarina" (2002).


title: Ned Kelly

text: Sidney Nolan maalasi 1940-luvulla Ned Kelly -aiheisen sarjan ekspressionistisia maalauksia, joita pidetään 1900-luvun australialaisen taiteen merkkiteoksina. Teoksia on nähtävänä Australian kansallisgalleriassa () Canberrassa. Ned Kelly esiintyy myös australialaisen Albert Tuckerin taiteessa.


title: Yrjö Blomstedt (historioitsija)

text: Yrjö Reinhold Emanuel Blomstedt (25. maaliskuuta 1926 Helsinki – 13. huhtikuuta 1994 Helsinki) oli suomalainen historioitsija, filosofian tohtori 1958. Hän otti aktiivisesti osaa ylioppilaspolitiikkaan. Vuosina 1960–1964 hän oli Suomen historian dosentti Helsingin yliopistossa ja hoiti oikeushistorian ja roomalaisen oikeuden professuuria vuosina 1964–1974. Myöhemmin hänet nimitettiin Suomen ja Skandinavian historian professoriksi, jossa virassa hän toimi 1974–1990; hän toimi sekä historian laitoksen esimiehenä että Historiallis-kielitieteellisen osaston dekaanina 1979–1984.


title: Yrjö Blomstedt (historioitsija)

text:
Blomstedt toimitti monia kulttuuriaikakauskirjoja. Hän oli "Genoksen" päätoimittaja 1951–1952, 1956–1957, 1961–1970, "Valvojan" 1965–1968, "Suomalainen Suomi-Valvojan" 1969 ja "Ajan" 1970–1972.
Blomstedt oli hyvin kiinnostunut genealogiasta. Hän oli useasti puheenjohtajana Genealogiska Samfundetissa. Hän julkaisi useita henkilöhistoriallisia teoksia (kuten elämäkerrat J. A. Ehrenströmistä ja K. J. Ståhlbergista) sekä oikeushistoriallisia tutkimuksia. Hän laati myös Kansallis-Osake-Pankin historian I osan. Luennoitsijana, kirjoittajana ja keskustelijana hänet muistetaan eeppisen laajakaarisesta, elegantista ja ironialla maustetusta tyylistään. Erityisen paneutunut hän oli Islannin historiaan.


title: Yrjö Blomstedt (historioitsija)

text: Blomstedt toimi pitkään Suomen Kulttuurirahaston kannatusyhdistyksen ja säätiön hallintoelimissä. Hän kuului myös Huhtamäki-yhtymän, Kajaani Oy:n, Oy Mainos-TV-Reklam Ab:n (MTV) sekä WSOY:n hallintoneuvostoihin, toimi 1980-luvulla Pankkiiriliike Keitele & Tommila Oy:n hallintoneuvoston puheenjohtajana ja oli laajalti elinkeinoelämään verkostoitunut. Erityisesti Huhtamäessä, jonka pääomistaja Kulttuurirahasto oli, hänen liikkeenjohdollis-strateginen panoksensa oli huomattava. Blomstedtin suomalainen ja kansainvälinen kontaktipinta yhteiskunnan eri aloilla ja tasoilla valtionpäämiehistä alkaen oli varsinkin aikansa oloissa fenomenaalisen laaja. Sitä hyödynsivät monet tahot sekä virallisesti että epävirallisesti, niin että hänen vaikutusvaltansa ja näköalansa ylittivät huomattavasti professuurin tuoman aseman. Laajan aktiivisuuden hinta oli tieteellisen työn suhteellinen suppeus ja fragmentaarisuus, mutta hallitun karismaattisena ja innostavana opettajana hänen vaikutuksensa oli sitäkin suurempi.


title: Yrjö Blomstedt (historioitsija)

text: Hänen vanhempansa olivat arkkitehdit Pauli E. Blomstedt ja Märtha Blomstedt o.s. von Willebrandt. Kaksi hänen sedistään, Aulis Blomstedt ja Jussi Jalas, oli Jean Sibeliuksen vävyjä.


title: Tapani Yli-Saunamäki

text: Tapani Antero Yli-Saunamäki (s. 1948 Keuruu) on entisen Nova Groupin sekä sen tytäryhtiöiden valtioon ja kuntiin liittyvistä yhteiskuntasuhteista vastannut johtaja ja loppuvaiheessa myös yrityksen toimitusjohtaja.


title: Tapani Yli-Saunamäki

text: Yli-Saunamäki tuli tunnetuksi vaalirahoituksen järjestelijänä vaalirahoituskohussa vuonna 2008. Yli-Saunamäkeä epäiltiin talousrikoksista Nova-yhtiöihin kohdistuvassa poliisitutkinnassa. Yli-Saunamäki tuomittiin käräjäoikeudessa 3 vuoden 6 kuukauden vankeusrangaistukseen törkeistä velallisen epärehellisyysrikoksista, törkeistä kirjanpitorikoksista, törkeästä lahjuksen antamisesta, lahjuksen antamisesta, rekisterimerkintärikoksesta sekä kirjanpitorikoksesta huhtikuussa 2012. Yli-Saunamäki valitti saamastaan tuomiosta hovioikeuteen. Hovioikeus vapautti vangittuna olleen Yli-Saunamäen toukokuun puolivälissä 2012, perustellen vapautusta Yli-Saunamäen vakavalla sairaudella. Hovioikeuden mukaan Yli-Saunamäen vangittuna pitäminen olisi ollut kohtuutonta ennen hovioikeuden käsittelyä.


title: Tapani Yli-Saunamäki

text: Yli-Saunamäki on toiminut Nova Groupin lisäksi Suomen Urheiluliiton, Soder Aviationin ja Jokela Capitalin toimitusjohtajana sekä muun muassa Nokian johtajana. Vuonna 2000 hän toimi Esko Ahon presidentinvaalikampanjan kampanjapäällikkönä. Vuoden 2003 eduskuntavaaleissa Yli-Saunamäki oli ehdolla keskustan listalla saaden 1 509 ääntä.


title: Tapani Yli-Saunamäki

text: Yli-Saunamäki toimi Nokian neuvottelijana vuonna 1988 Kansainvälisen hiihtoliiton (FIS) kanssa kun aloitteleva matkapuhelinvalmistaja Nokia sponsoroi mm. mäkihyppyä. Nokia kuitenkin vetäytyi mäkihypyn tukemisesta ja keskittyi mm. tennikseen. Vuonna 1994 Nokian voitto oli nelisen miljardia markkaa ja Yli-Saunamäki neuvotteli Formula 1 Tyrrell Racing -tallin kanssa pääsponsorin sopimuksesta. Tallin nimeksi tuli Nokia-Tyrrell-Yamaha. Tyrrell-tallissa ajoi tuolloin mm. Mika Salo. Nokia kuitenkin vetäytyi hankkeesta loppuvuodesta 1995 perustellen vetäytymistään mm. näkyvyyden puutteella ja Mika Häkkisen ajamalla onnettomuudella.


title: Tapani Yli-Saunamäki

text: Vuonna 1996 Nokia-yhtymän apulaisjohtaja Yli-Saunamäki oli ehdolla Suomen Olympiakomitean pääsihteeriksi, mutta valituksi tuli jääkiekon MM-kisojen pääsihteeri Jouko Purontakanen. Yli-Saunamäki kuitenkin valittiin taitoluistelun MM-kilpailujen 1999 järjestelytoimikunnan puheenjohtajaksi, kun Nokia tuki mm. jäätanssipari Susanna Rahkamoa ja Petri Kokkoa. Vuonna 1997 Nokia oli Yli-Saunamäen johdolla freestyle-hiihdon maailmancupin pääsponsori ja seuraavana vuonna superpesiksen tutkijoita yhdessä MTV3:n kanssa. Pesäpallo ajautui nk. sopupeliskandaaliin vuonna 1998 ja Yli-Saunamäki kieltäytyi Superpesis Oy:n johdosta, koska ei halunnut ""ottaa vanhaa roskatunkiota harteilleen"”. Superpesis Oy:n hallituksen puheenjohtajaksi valittiinkin Oulun yliopiston rehtori Lauri Lajunen ja hallitukseen Novo Group Oyj:n toimitusjohtaja Jorma Kielenniva. Wellmedia valitsi Yli-Saunamäen Suomen Urheilulehden varatoimitusjohtajaksi, kun toimitusjohtajana toimi Marja Aarnio. Yli-Saunamäki vastasi Esko Ahon tukiryhmässä presidentinvaalissa kampanjaverkoston rakentamisesta.


title: Tapani Yli-Saunamäki

text: Tammikuussa 2000 Yli-Saunamäki joutui selittelemään silloisen Suomen Hiihtoliiton puheenjohtaja Esko Ahon kampanjapäällikkönä Kroatialle ja Valko-Venäjälle maksetuista rahasuorituksista. Suomen Kristillisdemokraatit lupautuivat mm. Yli-Saunamäen työn ansiosta ei-sosialistisen presidenttiehdokkaan Ahon taakse. Aho kuitenkin hävisi presidentin vaalin Tarja Haloselle. Yli-Saunamäki toimi vuonna 2001 norjalaisen Terje Bogenin perustaman Sponsor Service Finland Oy (hallituksen pj. Hjallis Harkimo) -urheilumarkkinointiyhtiön ja Suomen Urheilutelevision (pääomistaja Jorma Terentjeff) omistajina. Yli-Saunamäki haki Tampereen kaupungin elinkeinojohtajan virkaa ja toimi Hyvinkään kaupunginvaltuustossa Keskustan sitoutumattomana ehdokkaana. Yli-Saunamäki sai 2003 eduskuntavaaleissa 1509 ääntä, mutta ei tullut valituksi kun läpi meni mm. Eero Lankia. Jorma Jokela myi vuonna 2003 Yli-Saunamäelle viidenneksen omistamastaan henkilöstönvuokraus Capital Group -yhtiöstä ja Yli-Saunamäestä tuli yhtiön uusi toimitusjohtaja. Seuraana kesänä 2004 Capital Group myytiin Extralle ja yrityksen nimeksi tuli Staffpoint.


title: Tapani Yli-Saunamäki

text: Yli-Saunamäki lobbasi yhdessä Martti Huhtamäen kanssa olympiakomitean puheenjohtajaksi Esko Ahoa ja toimi Hannu Takkulan (kesk) eurovaalikampanjan vetäjänä. Kun Aho ei tullut valituksi presidentiksi, Yli-Saunamäki ryhtyi kokoamaan poliittisesti sitoutumatonta kansanliikettä Sauli Niinistön tueksi kesällä 2005. Yli-Saunamäki omisti myös tamperelaisen Soder Aviation (Söder Airlines) –halpalentoyhtiön, mutta luopui toimitusjohtajuudesta ja hallituspaikasta helmikuun alussa 2006. Hänet valittiin Nova Groupin yhteiskuntasuhteista ja markkinoinnista vastaavaksi johtajaksi kesällä 2006. Nova Group Oy ja Nova-Asunnot Oy LKV:n toimitusjohtaja Yli-Saunamäki vaikutti Kehittyvien maakuntien Suomi (KMS) -yhdistyksen puuhamiehenä ja vaalirahoituksen järjestelijänä yhdessä Arto Merisalon kanssa, jossa rahan luovuttajina olivat mm. liikemiehet Kyösti Kakkonen ja Toivo Sukari. Yhdistyksen teemana oli yritteliäisyys, kotimainen työ ja isänmaallisuus.


title: Tapani Yli-Saunamäki

text: Yli-Saunamäki perusti syksyllä 2004 liikkeenjohdon konsultointipalveluja tuottavan Eurodesk Oy -yrityksen. Eurodeskin toimiala on yhteiskunnallinen ja yrityksiin suuntautuva konsultointi, viestintä ja markkinointi. Yrityksen varatilintarkastajana toimi Keskustan kehittämispäällikkö ja Rovaniemen kaupunginvaltuutettu Lasse Kontiola. Yli-Saunamäki on myös vuonna 2008 perustetun Keskinäinen Kiinteistö Oy Rovaniemen Teollisuustie 13 -kiinteistöhallintoyhtiön hallituksen puheenjohtaja ja hänen liikekumppaninsa on pirkkalalaisen Natalis Oy -konsultointiyhtiön toimitusjohtaja Pasi Hakala. Rovaniemen kaupunginhallitus hyväksyi Yli-Saunamäen tekemän esisopimuksen moottorikelkkatehtaan tontin myymisestä Nova Groupille. Moottorikelkkatehdas avattiin Rovaniemelle kesäkuussa 2008.


title: Tapani Yli-Saunamäki

text: Yli-Saunamäki on koulutukseltaan peruskoulunopettaja. Hän on naimisissa ja hänellä on kaksi lasta.


title: Kari Tarkiainen

text: Kari Valtteri Tarkiainen (14. kesäkuuta 1938 Helsinki) on suomalainen historioitsija ja virkamies, filosofian tohtori 1974. Hänelle myönnettiin professorin arvonimi 2010.


title: Kari Tarkiainen

text: Tarkiainen on tehnyt uraa arkistolaitoksissa Ruotsissa ja Suomessa. Vuodesta 1971 hän toimi pitkään Ruotsin valtionarkistossa, jossa hän oli ensimmäinen arkistonhoitaja ("förste arkivarie") 1978–1982 ja 1984–1992 sekä arkistoneuvos ("arkivråd") 1992–1996. Hän oli Nordiska museetin arkistopäällikkö 1982–1984. Hän työskenteli uransa päätteeksi Suomen arkistolaitoksen pääjohtajana ja valtionarkistonhoitajana 1996–2003.


title: Kari Tarkiainen

text: Tarkiainen on keskiajan ja varhaisen uuden ajan asiantuntija, joka on kirjoittanut yleisesityksiä kulttuuri- ja sosiaalihistorian alalta sekä elämäkertoja. Hän kuuluu historiantutkijana Eino Jutikkalan (Helsinki) ja Sten Carlssonin (Uppsala) koulukuntiin. Hän on tutkinut Venäjä-kuvaa Ruotsissa väitöskirjassa "Vår Gamble Arffiende Ryssen" (1974) ja kiteyttänyt havaintonsa tästä aiheesta teokseen "Moskoviten" (2017), kirjoittanut elämäkerrat Mikael Agricolasta (1985, Viljo Tarkiaisen käsikirjoituksen pohjalta) ja Magnus Jacob Alopaeuksesta (1985). Hänen merkittävimpiä töitään ovat laaja historiateos "Finnarnas historia i Sverige 1–2" (1990–1993), joka valaisee suomalaisten panosta Ruotsin yhteiskuntaan keskiajalta toisen maailmansodan aikaan. Toinen suuri teos on monografia "Sveriges Österland. Från forntiden till Gustav Vasa" (2008, suomeksi "Ruotsin Itämaa" 2010), joka käsittelee Ruotsin merkitystä Suomelle, sen keskeisiä kysymyksiä Suomen historiassa, muuttoliikettä, hallinnon kehitystä, suomen ja ruotsin kielten välisiä suhteita. Viron Ruotsin-ajan historiasta hän on kirjoittanut teoksen "Provinsen bortom havet" (2013) yhdessä puolisonsa Ülle Tarkiaisen kanssa.


title: Kari Tarkiainen

text: Tarkiainen on myös ollut kiinnostunut kaunokirjallisuudesta, mikä näkyy muun muassa teoksesta "Paavo Haavikko, modernisternas furste" (1997), muistelmakirjasta "Särjetty sinetti" (2000), esseekokoelmasta "Januksen kahdet kasvot" (2003) sekä byrokratiasatiirista "Varjojen valtakunta" (2008).


title: Kari Tarkiainen

text: Kari Tarkiaisen isoisä oli kirjallisuudentutkija Viljo Tarkiainen ja isoäiti oli kirjailija Maria Jotuni, joista molemmista hän on kirjoittanut elämäkerran. Hänen setänsä oli valtiotieteilijä Tuttu Tarkiainen ja veljensä runoilija Lauri Tarkiainen.


title: Ville Kivelä

text: Ville Kivelä (s. 1984 Vantaa) on suomalainen näyttelijä. Hän on näytellyt elokuvissa "Hymypoika", "Populäärimusiikkia Vittulajänkältä" ja "Ganes". Hän on juontanut myös Yleisradion televisio-ohjelma "Summeria".


title: Intelsat

text: Intelsat, Ltd. on maailman suurin tietoliikennesatelliittiyhtiö, jonka liiketoiminta perustuu linkkikapasiteetin vuokraukseen.


title: Intelsat

text: Intelsat perustettiin vuonna 1964 valtioiden väliseksi organisaatioksi nimellä International Telecommunications Satellite Organization, josta INTELSAT on lyhenne. Tässä organisaatiossa Yhdysvalloilla ja yhdysvaltalaisilla satelliittien valmistajilla oli määräysvalta, ja organisaatio toimi monopolina länsimaiden mannertenvälisessä satelliittitietoliikenteessä.


title: Intelsat

text: Vuonna 2001 Intelsat yksityistettiin. Sillä on omistuksessa tai vuokralla 51 tietoliikennesatellittia. Vuonna 2007 BC Partners -yhtiö osti 76 prosenttia Intelsatin osakekannasta. Sen kotipaikka on Washington, DC.


title: Intelsat

text: Vuonna 2010 Intelsatiin kohdistettiin syytöksiä kilpailun vääristämisestä myös Yhdysvalloissa.


title: Intelsat

text: Alla olevat taulukot ovat englanninkielisen Wikin mukaan epätäydellisiä. Satellite Coverage Map (HTML)


title: Intelsat

text:
Alla olevan taulukon ristiriitaiset tiedot johtuvat eri lähteiden (mm. engl. Wikipedia) tietojen eroavuuksista:
Vuonna 2011 laukaistua New Dawn -satelliittia on lännessä kutsuttu Afrikan ensimmäiseksi yksityiseksi satelliitiksi, mutta se on itse asiassa yhdysvaltalainen satelliitti ja penetraatio syntyvälle markkinalle.


title: Aikayksiköt hindulaisuudessa

text: Hindulaisuuteen liittyviä ajan yksiköitä.


title: Aikayksiköt hindulaisuudessa

text:
Toinen järjestelmä perustuu Vishnu Puranan yksikkö osioon Vishnu Purana kirja I luku III kuten seuraavassa:Nimesha on 3 lavaa, tai räpäytys.
Kshana on 3 nimeshaa.
Kashtha on 5 kshanaa, tai noin 8 sekuntia.
Laghu on 15 kashthaa, tai noin 2 minuuttia.


title: Aikayksiköt hindulaisuudessa

text:
paksa (myös paksha) tai kuista viikkoa kestää 15 tithiä.
masa tai kuu kuukausi (noin 29,5 päivää) jaetaan 2 pakshaan: sijoittuu uuden kuun ja täysikuun väliin kutsutaan gauraksi tai shukla pakshaksi; täysikuun ja uudenkuunväliä krishna pakshaksi.
Vuosi on 2 Aayanaa.(2 kalpaa on Brahman vuorokausi)


title: Max Lorenz

text: Max Lorenz voi viitata seuraaviin henkilöihin:


title: Max Lorenz (jalkapalloilija)

text: Max Lorenz (s. 9. elokuuta 1939 Bremen, Saksa) on entinen saksalainen jalkapalloilija.


title: Max Lorenz (jalkapalloilija)

text: Hän edusti Länsi-Saksan maajoukkuetta vuosien 1966 ja 1970 MM-kilpailuissa.


title: Zuzana Ondrášková

text: Zuzana Ondrášková (s. 3. toukokuuta 1980 Oprava) on tšekkiläinen tennispelaaja. Hän aloitti ammattilaisuransa vuonna 1995. Hänen korkeimmat sijansa maailmanlistalla ovat olleet 74. kaksin- ja 295. nelinpelissä. Molemmat hän saavutti vuonna 2004.


title: Sidney J. Furie

text: Sidney J. Furie (s. 28. helmikuuta 1933) on kanadalainen elokuvaohjaaja. Hänet tunnetaan kansainvälisesti muun muassa elokuvasta "" (1987).


title: Sidney J. Furie

text: Elokuvallaan "Salaisen agentin kansio" (1965) Furie voitti Baftan ja sai lisäksi Kultainen palmu -ehdokkuuden Cannesin elokuvajuhlilla.


title: Juhani Rajalin

text: Juhani Rajalin (s. 1967) on suomalainen teatterinäyttelijä ja ääninäyttelijä, joka on toiminut muun muassa vuodesta 1993 lähtien äänikirjojen lukijana, sekä vuodesta 1999 lähtien Yle Importissa dokumenttien lukijana ja animaatioiden dubbaajana. Hän esiintyi Vaasan kaupunginteatterissa vuosina 1994–1996.


title: Juhani Rajalin

text: Rajalin opiskeli näyttelemistä Voionmaan opistolla vuosina 1991–1992 ja laulamista Vaasan Kuula-opistossa vuosina 1995–1999. Hän opiskeli myös Lappeenrannan Musiikkiopistossa vuosina 2000–2002 ja esiintyi samalla Lappeenrannan kaupunginteatterissa. Hän on esiintynyt useissa sivurooleissa saippuasarjassa "Salatut elämät" vuonna 2004 esittäen kahdessa jaksossa hypnotisoija Esko Mäkistä, myöhemmin tuotantokaudella 2008-2009 Juulia Aution lääkäriä Kujalaa sekä 2012 Joonatan Sievisen lääkäriä Siposta.


title: Klaus Fichtel

text: Klaus Fichtel (s. 19. marraskuuta 1944 Castrop-Rauxel, Saksa) on entinen saksalainen jalkapalloilija.


title: Klaus Fichtel

text: Fichtel on vanhin Bundesliigassa pelannut jalkapalloilija. Hän pelasi 43 vuoden ja 183 päivän ikäisenä 21. toukokuuta 1988 Werder Bremeniä vastaan Schalke 04:n kotiottelussa, joka päätyi 4–1-tappioon. Hän lopetti uransa, kun Schalke putosi maan pääsarjasta, ja hänen saldokseen Bundesliigassa tuli 552 ottelua ja 14 maalia. Lisäksi hän pelasi 42 ottelua 2. Bundesliigassa Werder Bremenin paidassa yhtenä neljästä seurassa viettämässään vuodesta.


title: Klaus Fichtel

text: Maajoukkuetasolla Fichtel edusti Länsi-Saksaa 23 kertaa neljän vuoden aikana (1967–1971) ja teki yhden maalin Skotlantia vastaan vuonna 1969. Hän pelasi Länsi-Saksan maajoukkueessa vuoden 1970 MM-kisoissa. Hänen mukanaolonsa Bundesliigaskandaalissa vuosina 1970–1971 päätti hänen maajoukkueuransa.


title: Bob Balaban

text: Robert Elmer "Bob" Balaban (s. 16. elokuuta 1945 Chicago) on yhdysvaltalainen näyttelijä sekä elokuvaohjaaja ja -tuottaja. Hän on esiintynyt muun muassa elokuvissa "Kolmannen asteen yhteys" (1977), "Pelon kasvot" (1990), "Harry pala palalta" (1997), "Lady in the Water" (2006) ja "The Monuments Men" (2013).


title: Bob Balaban

text: Balaban esiintyi Robert Altmanin elokuvassa "Gosford Park" (2001), jonka hän myös tuotti. Hän on ollut ehdolla Tony- ja Oscar-palkintojen saajaksi.


title: Paul Terek

text: Paul Anthony Terek (s. 20. lokakuuta 1979 Dearborn, Michigan) on yhdysvaltalainen kymmenottelija. Terekin ennätys on 8312 pistettä, jonka hän saavutti vuoden 2004 heinäkuussa, Sacramentossa. Terekin vahvin laji on seiväshyppy, kun huonompia lajeja hänelle ovat 100 metrin juoksu sekä 400 metrin juoksu.


title: Paul Terek

text: Terek on osallistunut japanilaiseen televisio-ohjelmaan Kahjot ninjat kahdesti. Ensimmäisellä kerralla hän pääsi kolmannelle tasolle asti, ja toisella kerralla hän jäi ensimmäiselle tasolle. Terek oli kilpailun ylivoimaisesti suurikokoisin sekä painoltaan että pituudeltaan.


title: Kelly Macdonald

text: Kelly Macdonald (s. 23. helmikuuta 1976 Glasgow, Skotlanti) on brittiläinen näyttelijä.


title: Kelly Macdonald

text: Macdonald on esiintynyt muiden muassa elokuvissa "Trainspotting" (1996), "Gosford Park" (2001), "Nanny McPhee – satumainen lastenvahti" (2005), "Menetetty maa" (2007) ja "Harry Potter ja kuoleman varjelukset, osa 2" (2011). Lisäksi hän on näytellyt vuodesta 2010 HBO:n "Boardwalk Empire" -televisiosarjassa.


title: Kelly Macdonald

text: Vuonna 2006 Macdonald voitti Emmy-palkinnon sivuroolistaan televisioelokuvassa "Tyttö kahvilassa" ("The Girl in the Café", 2005). Vuonna 2011 hän oli ehdolla Emmy-palkinnon saajaksi myös "Boardwalk Empiren" sivuroolistaan. Lisäksi Macdonald on ollut ehdolla muun muassa BAFTA- ja Golden Globe -palkintojen saajaksi.


title: Kelly Macdonald

text: Macdonald on naimisissa Travis-yhtyeen basisti Dougie Paynen kanssa. Heillä on kaksi poikaa.


title: Dougie Payne

text: Douglas "Dougie" Payne (s. 14. marraskuuta 1972 Glasgow) on brittiläinen basisti. Hänet tunnetaan työstä yhtyeessä Travis.


title: Dougie Payne

text: Payne meni vuonna 2003 naimisiin näyttelijä Kelly Macdonaldin kanssa. Parin ensimmäinen lapsi syntyi 9. maaliskuuta 2008.


title: Jürgen Klopp

text: Jürgen Norbert Klopp (s. 16. kesäkuuta 1967 Stuttgart, Baden-Württembergin osavaltio, Länsi-Saksa) on saksalainen jalkapallovalmentaja ja entinen hyökkääjä. Lokakuusta 2015 lähtien hän on valmentanut Liverpoolia.


title: Jürgen Klopp

text: Klopp aloitti peliuransa TuS Ergenzingenin joukkueessa 1986. Hän kokeili siipiään 1. FC Pforzheimissä, Eintracht Frankfurtissa, Viktoria Sindlingenissä ja Rot-Weiss Frankfurtissa, kunnes 1990 siirtyi 1. FSV Mainz 05:een. Klopp edusti Mainzia kaikkiaan 11 kauden ajan pelaten seuran paidassa 325 2.Bundesliigaottelua. Hän lopetti peliuransa Mainzin paidassa 34-vuotiaana 2001.


title: Jürgen Klopp

text: Klopp aloitti valmennusuransa heti pelaajauransa jälkeen 1. FSV Mainz 05:ssä. Kloppin johdolla seura haki aktiivisesti nousupaikkaa 1. Bundesliigaan ollen neljäs kahdesti perättäin. Lopulta kaudella 2003–04 onnisti ja Mainz nappasi 2. Bundesliigassa kolmannen sijan ja nousi pääsarjatasolle.


title: Jürgen Klopp

text: Kloppin johdolla Mainz pyrki säilyttämään asemansa pääsarjatasolla ja kaksi yhdettätoista sijaa antoivat lupauksia paremmasta. Kaudella 2006–07 peliotteet kuitenkin herpaantuivat ja Mainz jäi sijalle 16 pudoten kauden jälkeen takaisin 2. Bundesliigaan. Hyvää työtä seurassa tehnyt Klopp sai kuitenkin jatkaa ja kaudella 2007–08 seura oli lähellä paluuta, mutta jäi lopulta neljänneksi kahden pisteen päähän nousijapaikasta.


title: Jürgen Klopp

text: Toukokuussa 2008 Klopp jätti FSV Mainzin seitsemän kauden jälkeen ja siirtyi Thomas Dollin seuraajaksi 1.Bundesliigan alisuorittajan Borussia Dortmundin päävalmentajaksi. Kloppin pesti sai hyvän alun, kun Dortmund kaatoi syksyllä 2008 Saksan supercupin loppuottelussa FC Bayern Münchenin 2–1. Hyvät otteet säilyivät läpi kauden ja Dortmund sijoittui keväällä 2009 Bundesliigassa kuudenneksi, mikä oli paras saavutus sitten kauden 2003/04. Seuraavalla kaudella Klopp jatkoi hienoa työtään ja sijoitus parani pykälällä, mikä tiesi Dortmundin selviytymistä myös Eurooppa-liigaan. Kaudella 2010/11 Kloppin luotsaama Dortmund pelasi vahvan Bundesliiga-kauden pohjustaen syyskaudella tiensä mestariksi. Lopulta Dortmundin seurahistorian seitsemäs mestaruus varmistui kaksi kierrosta ennen liigan päätöstä.


title: Jürgen Klopp

text: Kauden 2011/12 hallitseva mestari Dortmund aloitti hyvin voittamalla Liga-Pokalin loppuottelussa Hamburger SV:n 2-0. Dortmund pelasi vahvasti myös Bundesliigassa ja uusi lopulta mestaruutensa kaksi kierrosta ennen liigan päättymistä. Klopp ja Dortmund kruunsivat kautensa tuplamestaruuteen, kun joukkue voitti Saksan cupin finaalissa FC Bayern Münchenin.


title: Jürgen Klopp

text: Joulukuussa 2012 saksalaislehti Kicker valitsi Kloppin "Vuoden mieheksi 2012" (Mann des Jahres). Palkinto on jaettu vuodesta 1990 saakka.


title: Jürgen Klopp

text: Kaudella 2012/13 Klopp jatkoi loistavaa työtään Dortmundin peräsimessä. Bundesliigan mestaruus karkasi jo varhain huikean kauden pelanneelle FC Bayern Münchenille, mutta menestystä tuli Mestarien liigassa. Dortmund voitti alkulohkonsa jättäen taakseen Real Madridin, AFC Ajaxin ja jatkopeleistä pudonneen Manchester Cityn. Pudotuspeleissä Kloppin suojatit raivasivat tieltään FK Šah’tar Donetskin, Málagan ja välierissä Real Madridin, joka kaatui yhteismaalein 4–3. Loppuottelussa Dortmund kohtasi Bayernin, taisteli hyvin, mutta joutui lopulta taipumaan Arjen Robbenin viime hetken maalilla 2–1. Mestarien liigan finaali oli Kloppin valmennusuran ensimmäinen. Dortmund oli ollut finaalissa edellisen kerran 16 vuotta aikaisemmin.